text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
2 Yaza ingelosi kaYehova+ yenyuka ivela eGiligali+ yaya eBhokim+ yaza yathi: “Ndaninyusa ndanikhupha eYiputa ndaza ndanizisa kwilizwe endafunga ngalo kookhokho benu.+ Ngapha koko, ndathi, ‘Andisayi kuze ndiwaphule umnqophiso wam kunye nani.+
2 Yaye nina ningenzi mnqophiso nabemi beli lizwe.+ Izibingelelo zabo nifanele nizidilize.’+ Kodwa anikhange niliphulaphule ilizwi lam.+ Bekutheni nize nenze oku?+
3 Ngoko mna ndathi, ‘Andisayi kubagxotha phambi kwenu, yaye bamele babe ngumgibe kuni,+ noothixo babo baya kuba sisirhintyelo kuni.’”+
4 Kwathi kamsinya nje yakuba ingelosi kaYehova iwathethile la mazwi kubo bonke oonyana bakaSirayeli, abantu baphakamisa amazwi abo balila.+
5 Ngako oko igama laloo ndawo balibiza ngokuba yiBhokim. Kwaye babingelela kuYehova apho.
6 Xa uYoshuwa wabandululayo abantu, bandula oonyana bakaSirayeli bahamba, ngamnye waya kwilifa lakhe, ukuze balidle ilifa ilizwe.+
7 Yaye abantu baqhubeka bekhonza uYehova yonke imihla kaYoshuwa nayo yonke imihla yamadoda amakhulu awayolulayo imihla yawo emva koYoshuwa nawayeyibonile yonke imisebenzi emikhulu uYehova awayenzela uSirayeli.+
8 Ke uYoshuwa unyana kaNun, umkhonzi kaYehova, wafa eneminyaka elikhulu neshumi ubudala.+
9 Ngoko bamngcwaba kummandla welifa lakhe eTimnati-heres+ kummandla weentaba wakwaEfrayim, kumntla weNtaba iGahashe.+
10 Naso sonke eso sizukulwana sahlanganiselwa kooyise,+ kwaza kwavela esinye isizukulwana emva kwaso esasingamazi uYehova okanye umsebenzi awayewenzele uSirayeli.+
11 Yaye oonyana bakaSirayeli benza okubi emehlweni kaYehova+ bakhonza ooBhahali.+
12 Ngaloo ndlela bamshiya uYehova uTHIXO wooyise owayebakhuphe kwilizwe laseYiputa+ baza balandela abanye oothixo phakathi koothixo bezizwana ezazibajikelezile,+ baqubuda kubo, kangangokuba bamcaphukisa uYehova.+
13 Ngaloo ndlela bamshiya uYehova baza bakhonza uBhahali nemifanekiso ka-Ashtoreti.+
14 Waza wavutha umsindo kaYehova nxamnye noSirayeli,+ kangangokuba wabanikela ezandleni zabaphangi, babaphanga;+ waza wabathengisa esandleni seentshaba zabo ezazibajikelezile,+ kwaye abazange babe nakuma phambi kweentshaba zabo.+
15 Kuyo yonk’ indawo abaya kuyo, isandla sikaYehova saba nxamnye nabo baba nentlekele,+ kanye njengoko uYehova wayethethile nanjengoko uYehova wayefungile kubo;+ kwaye baba sezingxakini ezinkulu.+
16 Ngoko uYehova wayevelisa abagwebi,+ yaye babebasindisa esandleni sabaphangi bawo.+
17 Kwaye kwanabagwebi babo abazange babaphulaphule, kodwa baba neentlobano zokuziphatha okubi+ nabanye oothixo+ baza baqubuda kubo. Baphambuka ngokukhawuleza kwindlela ookhokho babo ababehamba kuyo ngokuthobela imiyalelo kaYehova.+ Abazange benjenjalo.
18 Yaye xa uYehova wayebavelisela abagwebi,+ uYehova wayesiba nomgwebi lowo, yaye wayebahlangula kwisandla seentshaba zabo yonke imihla yomgwebi lowo; kuba uYehova wayezisola+ ngokugcuma kwabo ngenxa yabacinezeli babo+ nabo babebatyhalatyhala.
19 Yaye kwakusithi akufa umgwebi bajike baze benze ngokonakala kunooyise ngokulandela abanye oothixo ukuze babakhonze baze baqubude kubo.+ Abazange baluyeke uqheliselo lwabo nokuziphatha kwabo ngeenkani.+
20 Ekugqibeleni wavutha umsindo+ kaYehova nxamnye noSirayeli waza wathi: “Ngenxa yokuba olu hlanga luye lwawugqitha umnqophiso wam+ endawuyalela ookhokho balo yaye lungaliphulaphulanga ilizwi lam,+
21 nam andiyi kugxotha kwakhona phambi kwabo nalunye lwezo ntlanga uYoshuwa awazishiyayo ukufa kwakhe,+
22 ukuze ndimvavanye+ ngazo uSirayeli, enoba uya kuba ngumgcini wendlela kaYehova ngokuhamba kuyo kanye njengoko ooyise bayigcinayo, okanye akunjalo.”
23 Ngako oko uYehova waziyeka ezi ntlanga zahlala, ngokungakhawulezi azigxothe,+ yaye akazange azinikele esandleni sikaYoshuwa.
Yithumele
Yithumele
ABagwebi 2
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=7&Chapter=2&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D7%26Chapter%3D2%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


c: text/html

text:
AmaNgqina KaYehova Awongwa Ngenxa Yokunceda Amabanjwa
AmaNgqina kaYehova asithoba aseOstreliya awongwa kuxatyiswa ukuphatha kwawo kakuhle amabanjwa enye yeentolongo ezinkulu yeembacu eOstreliya. Ezi mbasa azifumana kwiNtolongo Yeembacu eyathiywa ngoJohn Curtin owayeyinkulumbuso kwelo, ekufutshane neDerby, kwiNtshona yeOstreliya. *
Veki nganye, amaNgqina ayetyelela la mabanjwa aze ancokole nawo, eshumayela kuwo ngamazwi athuthuzelayo nanik’ ithemba asuka eBhayibhileni. UChristopher Riddoch, ojongene nezentlalo nezonqulo kule ntolongo wathi: “Ikhawuleze yabonakala imiphumo yokutyelela kwamaNgqina.” Uthi yahlukile indlela amabanjwa azenza ngayo izinto ibe ayonwaba emva kotyelelo lwamaNgqina, nto leyo ebangela siwancome kuba “anomdla kwimpilo-ntle yabanye abantu.”
Kwakhona uMnu. Riddoch wathi la maNgqina aye awongwa ngaloo ndlela kuboniswa umbulelo “ngokuphucula kwawo ubomi bamabanjwa.” Wongezelela athi amaNgqina “alulutho kwiintsapho, emabandleni nakukholo lwawo.”
^ isiqe. 2 Kule ndawo kunokuhlala abantu abayi-1 500.
Funda Okungakumbi
Ngabantu Abanjani AmaNgqina KaYehova?
Mangaphi amaNgqina kaYehova owaziyo? Yintoni kanye kanye oyaziyo ngathi?
Ngaba Unqulo, UThixo Okanye IBhayibhile Inokukunceda Ubuthande Ubomi Bakho?
Funda indlela ukuba ngumhlobo kaThixo okunokubuphucula ngayo ubomi bakho ngoku nakwikamva.

robotstxt: allowed

filter: keep


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
15 Ngoko, thina bomeleleyo sifanele sithwale ubuthathaka babo bangomelelanga,+ singazikholisi thina ngokwethu.+
2 Ngamnye wethu makakholise ummelwane wakhe koko kulungileyo ukuze akheke.+
3 Kuba kwanoKRISTU akazange azikholise yena ngokwakhe;+ kodwa kunjengokuba kanye kubhaliwe kwathiwa: “Ungcikivo lwabo babekungcikiva luphezu kwam.”+
4 Kuba zonke izinto ezabhalwa kwixesha langaphambili zabhalelwa+ ukuyalela+ thina, ukuze ngonyamezelo lwethu+ nangentuthuzelo+ yeZibhalo sibe nethemba.+
5 Ngamana ke uThixo onika unyamezelo nentuthuzelo anganenza nibe nesimo sengqondo+ esifanayo neso wayenaso uKristu Yesu,
6 ukuze ngamxhelo mnye+ nimzukise ngamlomo mnye uThixo noYise weNkosi yethu uYesu Kristu.
7 Ngoko ke yamkelanani,+ kanye njengokuba noKRISTU wasamkelayo nathi,+ ngokubhekisele kuzuko lukaThixo.
8 Kuba ndithi uKristu okunene waba ngumlungiseleli+ wabo balukileyo+ ngenxa yokuba nenyaniso kukaThixo,+ khon’ ukuze aqinisekise izithembiso+ awazenza kookhokho babo,
9 nokuze iintlanga+ zimzukise uThixo ngenxa yenceba yakhe.+ Kunjengokuba kanye kubhaliwe kwathiwa: “Ngenxa yoko ndiya kukuvuma ekuhleni phakathi kweentlanga negama lakho ndiliculele uncuthu lwengoma.”+
10 Kwakhona uthi: “Chulumancani, zintlanga, kunye nabantu bakhe.”+
11 Abuye athi: “Dumisani uYehova, nonke nina zintlanga, yaye zonke izizwana mazimdumise.”+
12 Aze uIsaya athi: “Kuya kubakho ingcambu kaYese,+ yaye kuya kuvela lowo uya kulawula iintlanga;+ iintlanga ziya kubeka ithemba lazo kuye.”+
13 Ngamana uThixo onika ithemba anganizalisa ngalo lonke uvuyo noxolo ngokukholwa kwenu, ukuze niphuphume ethembeni ninamandla omoya oyingcwele.+
14 Ke kaloku nam ndeyisekile ngani, bazalwana bam, ukuba nani nizele kukulunga, njengoko niye nazaliswa lulo lonke ulwazi,+ nokuze nibe nokululekana.+
15 Noko ke, ndinibhalela ndithetha ngokuphandle ngakumbi ngeengongoma ezithile, ndinikhumbuza+ kwakhona, ngenxa yobubele obungasifanelanga endabunikwa nguThixo+
16 bokuba ndibe sisicaka sikawonke-wonke sikaKristu Yesu kwiintlanga,+ ndibandakanyeke kumsebenzi ongcwele weendaba ezilungileyo+ zikaThixo, ukuze umnikelo,+ oko kukuthi, ezi ntlanga, ungqineke wamkelekile,+ njengoko ungcwaliswe ngomoya oyingcwele.+
17 Ngoko ke ndinesizathu sokugcoba kuKristu Yesu+ xa kusiziwa kwizinto eziphathelele uThixo.+
18 Kuba andiyi kuthetha nanye into ngaphandle kwezo zinto uKristu wazisebenzayo ngam+ ukuze iintlanga zithobele,+ ngelizwi+ nangesenzo sam,
19 ngamandla emiqondiso nemihlola,+ ngamandla omoya oyingcwele; ndaza ndasusela eYerusalem ndajikeleza+ ndaya kufikelela eIliriko ndizishumayela ngokucokisekileyo iindaba ezilungileyo ezingoKristu.+
20 Eneneni, ndakwenza usukelo lwam ukuba ndingazivakalisi iindaba ezilungileyo apho uKristu wayesele ekhankanyiwe, ukuze ndingakhi kwisiseko somnye umntu;+
21 kodwa, kanye njengoko kubhaliwe: “Abo kungenziwanga saziso kubo ngaye baya kubona, nabo bangevanga baya kuqonda.”+
22 Ngoko ke ndathintelwa izihlandlo ezininzi ukuba ndingafiki kuni.+
23 Kodwa ngoku ekubeni ndingasenamhlaba ungekasetyenzwa kule mimandla, yaye ndineminyaka emininzi ndilangazelela ukuza kuni+
24 ndithemba ukuba xa ndisiya eSpeyin,+ ndiya kuza kunikhangela nokuze nindikhaphe+ umganyana emva kokuba kunye nani okwethutyana.
25 Kodwa ngoku sele ndiza kuhamba ndiye eYerusalem ukuya kulungiselela kwabo bangcwele.+
26 Kuba abo baseMakedoni naseAkhaya+ baye bakholiswa kukwaba izinto zabo njengomnikelo+ kwabo bangcwele bangamahlwempu eYerusalem.
27 Enyanisweni, baye bakholiswa kukwenjenjalo, ukanti bebenetyala kubo; kuba ukuba iintlanga ziye zabelana ngezinto zazo zokomoya,+ zikwabatyala ukubalungiselela esidlangalaleni aba ngezinto ezizezomzimba wenyama.+
28 Ngoko ke emva kokuba ndigqibile ngako oku ndaza ndasisa esi siqhamo+ ngokunqabisekileyo kubo, ndiya kudlula kuni xa ndisiya eSpeyin.+
29 Ngaphezu koko, ndiyazi ukuba xa ndisiza kuni ndiya kuza nomlinganiselo opheleleyo wentsikelelo evela kuKristu.+
30 Ke kaloku ndiyanibongoza, bazalwana, ngeNkosi yethu uYesu Kristu nangothando lomoya,+ ukuba nizibhokoxe kunye nam ekundithandazeleni kuThixo,+
31 ukuze ndihlangulwe+ kwabangakholwayo kwelakwaYuda nokuze ubulungiseleli bam baseYerusalem+ bungqineke bamkelekile kwabo bangcwele,+
32 khon’ ukuze xa ndifika kuni ngovuyo ngokuthanda kukaThixo ndibe nokuhlaziyeka+ kunye nani.
33 Ngamana uThixo onika uxolo angaba nani nonke.+ Amen.
Yithumele
Yithumele
Roma 15
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=45&Chapter=15&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D45%26Chapter%3D15%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
12 Kwiintsuku ezintandathu ngaphambi kwepasika, uYesu wafika eBhethani,+ apho kwakukho uLazaro+ lowo uYesu wayemvuse kwabafileyo.
2 Ngoko ke bamenzela isidlo sangokuhlwa apho, yaye uMarta+ wayelungiselela,+ kodwa uLazaro wayengomnye wabo babengqendeve kunye naye etafileni.+
3 UMariya, ke ngoko, wathabatha iponti yeoli yobulawu, inadusi yokwenene,+ exabiso likhulu kakhulu, yaye wathambisa iinyawo zikaYesu waza wazisula iinyawo zakhe ngeenwele zakhe.+ Indlu yazaliswa livumba leoli yobulawu.
4 Kodwa uYudas Skariyoti,+ omnye wabafundi bakhe, owayesele eza kumngcatsha, wathi:
5 “Kutheni le oli yobulawu+ ibingathengiswa ngeedenariyo ezingamakhulu amathathu zize zinikwe amahlwempu?”+
6 Wakutsho oku, kungekhona ngenxa yokuba wayexhalabele amahlwempu, kodwa ngenxa yokuba wayelisela+ yaye wayenebhokisi yemali+ ibe wayedla ngokuyithabatha imali eyayifakwa kuyo.
7 Ngoko ke uYesu wathi: “Myekeni, asenze esi sithethe ngenxa yemini yokungcwatywa kwam.+
8 Kuba amahlwempu+ nisoloko nikunye nawo, kodwa mna aniyi kusoloko ninam.”
9 Ngoko ke isihlwele esikhulu samaYuda sazi ukuba wayelapho, yaye seza, kungekhona ngenxa kaYesu kuphela, kodwa kwanokubona uLazaro, awayemvuse kwabafileyo.+
10 Ababingeleli abaziintloko baceba ukubulala kwanoLazaro,+
11 kuba ngenxa yakhe abaninzi kumaYuda babesiya apho baze bakholwe kuYesu.+
12 Ngemini elandelayo isihlwele esikhulu esasize emthendelekweni, sakuva ukuba uYesu wayesiza eYerusalem,
13 sathabatha amasebe emithi yesundu+ saza saphuma saya kumhlangabeza. Kwaye sakhwaza sisithi:+ “Sindisa, siyakuthandaza!+ Usikelelwe lowo uza egameni likaYehova,+ nokwangukumkani+ kaSirayeli!”
14 Kodwa xa uYesu wafumana iesilana,+ wahlala kulo, kanye njengoko kubhaliwe kwathiwa:
15 “Musa ukuba noloyiko, ntombi yaseZiyon. Khangela! Ukumkani wakho uyeza,+ ehleli phezu kwenkonyana le-esile.”+
16 Ezi zinto abafundi bakhe abazange baziphawule kuqala,+ kodwa xa uYesu wazukiswayo,+ bandula ke bakhumbula ukuba ezi zinto zazibhaliwe ngokuphathelele yena nokuba bazenza ezi zinto kuye.+
17 Ngako oko isihlwele esasinaye xa wabiza uLazaro+ ukuba aphume kwingcwaba lenkumbulo waza wamvusa kwabafileyo sahlala sinikela ubungqina.+
18 Ngenxa yoku isihlwele, kuba seva ngokwenza kwakhe lo mqondiso,+ naso samhlangabeza.
19 Ngoko ke abaFarisi+ bathi: “Niyabona ukuba aniyi ndawo kwaphela. Yabonani! Ihlabathi lilandele yena.”+
20 Ke kaloku kwakukho namaGrike+ athile phakathi kwabo babenyuke beza kunqula emthendelekweni.
21 Wona, ke ngoko, aya kuFilipu+ owayengowaseBhethesayida yaseGalili, aza amcela, esithi: “Mnumzana, sifuna ukubona uYesu.”+
22 UFilipu weza waxelela uAndreya. UAndreya noFilipu beza baxelela uYesu.
23 Kodwa uYesu wabaphendula, esithi: “Lifikile ilixa lokuba uNyana womntu azukiswe.+
24 Inene, inene, ndithi kuni, Ngaphandle kokuba ukhozo lwengqolowa luwele emhlabeni luze lufe, luhlala lulukhozo nje olunye; kodwa ukuba luyafa,+ lwandula ke luthwale isiqhamo esininzi.
25 Lowo uwuthandayo umphefumlo wakhe uyawutshabalalisa, kodwa lowo uwuthiyileyo umphefumlo wakhe+ kweli hlabathi uya kuwulondolozela ubomi obungunaphakade.+
26 Ukuba nabani na unga angandilungiselela, makandilandele, yaye apho ndikhoyo mna umlungiseleli wam uya kuba lapho naye.+ Ukuba nabani na unga angandilungiselela, uBawo uya kumbeka yena.+
27 Umphefumlo wam ukhathazekile,+ yaye ndiya kuthini na? Bawo, ndisindise kweli lixa.+ Noko ke, kungenxa yoku le nto ndifikile kweli lixa.
28 Bawo, lizukise igama lakho.” Ngoko ke kwaphuma ilizwi+ ezulwini lisithi: “Ndilizukisile yaye ndiza kulizukisa kwakhona.”+
29 Ngoko ke isihlwele esasimi malunga nalapho saza saliva sathi kududumile. Abanye bathi: “Kuthethe ingelosi kuye.”
30 Ekuphenduleni uYesu wathi: “Eli lizwi libekho, kungekhona ngenxa yam, kodwa ngenxa yenu.+
31 Kungoku ukugwetywa kwalo eli hlabathi; umlawuli weli hlabathi+ uza kuphoselwa phandle.+
32 Ukanti mna, ukuba ndiyaphakanyiswa+ ndisuke emhlabeni, ndiya kubatsalela kum abantu bazo zonke iintlobo.”+
33 Oku ngokwenene wayekutsho ukuze abonise ukuba luhlobo luni lokufa awayesele eza kufa ngalo.+
34 Ngoko ke isihlwele samphendula sathi: “Seva eMthethweni ukuba uKRISTU uhlala ngonaphakade;+ yaye kwenzeka njani na ukuba uthi uNyana womntu umele aphakanyiswe?+ Ngubani na lo Nyana womntu?”+
35 UYesu ke ngoko wathi kuso: “Ukhanyiso lusaya kuba phakathi kwenu okwethutyana. Hambani ngoxa nisenokhanyiso, khon’ ukuze ubumnyama+ bunganongameli; kwaye lowo uhamba ebumnyameni akazi apho aya khona.+
36 Ngoxa nisenokhanyiso, bonisani ukholo kulo ukhanyiso, ukuze nibe ngoonyana bokukhanya.”+
UYesu wazithetha ezi zinto waza wemka wazifihla kubo.
37 Kodwa nangona wayenze imiqondiso emininzi kangaka phambi kwabo, babengakholwa kuye,
38 khon’ ukuze ilizwi likaIsaya umprofeti lizaliseke elo walitshoyo esithi: “Yehova, ngubani na okholiweyo kwinto esiyivileyo?+ Yaye yona ke ingalo kaYehova, ityhileke kubani na?”+
39 Isizathu sokuba bengakwazanga ukukholelwa sikukuba kwakhona uIsaya wathi:
40 “Yena uye wawamfamekisa amehlo abo yaye uye wazenza lukhuni iintliziyo zabo,+ ukuze bangabi nakubona ngamehlo abo baze bayifumane ingcamango ngeentliziyo zabo baze bajike ndize mna ndibaphilise.”+
41 UIsaya wazitsho ezi zinto ngenxa yokuba walubona uzuko lwakhe,+ yaye wathetha ngaye.
42 Noko kunjalo, abaninzi kwanakubalawuli okunene bakholwa kuye,+ kodwa ngenxa yabaFarisi babengayi kumvuma yena, ukuze bangagxothwa kwindlu yesikhungu;+
43 kuba babethanda uzuko lwabantu ngakumbi kunozuko lukaThixo.+
44 Noko ke, uYesu wadanduluka wathi: “Lowo ukholwayo kum ukholwa, kungekhona kum kuphela, kodwa kwanakulowo undithumileyo;+
45 nalowo ubona mna ubona kwanalowo undithumileyo.+
46 Ndize njengokhanyiso ehlabathini,+ ukuze wonk’ ubani okholwayo kum angahlali ebumnyameni.+
47 Kodwa ukuba nabani na uyaweva amazwi am aze angawagcini, andimgwebi; kuba ndizele, kungekhona ukuligweba ihlabathi,+ kodwa ukulisindisa ihlabathi.+
48 Lowo undigatyayo mna aze angawamkeli amazwi am unaye lowo umgwebayo. Ilizwi+ endilithethileyo lilo eliya kumgweba ngomhla wokugqibela;
49 ngenxa yokuba andithethanga ngokwentshukumisa yam, kodwa uBawo ondithumileyo undinike umyalelo mayela noko mandikuxele noko mandikuthethe.+
50 Kanjalo, ndiyazi ukuba umyalelo wakhe uthetha ubomi obungunaphakade.+ Ngoko ke izinto endizithethayo, kanye njengoko uBawo endixelele zona, ndenjenjalo ukuzithetha.”+
Yithumele
Yithumele
Yohane 12
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=43&Chapter=12&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D43%26Chapter%3D12%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Isizathu Sokuba Simele Sibe Ngcwele
“Nimele nibe ngcwele.”—LEV. 11:45.
1. Incwadi yeLevitikus inokusinceda njani?
KWINCWADI yeLevitikus, igama elithi ubungcwele livela izihlandlo ezingaphezu kwezayo nayiphi na enye incwadi yeBhayibhile. Ekubeni olu phawu lufuneka kubo bonke abanquli bokwenene bakaYehova, ukuqonda iLevitikus kuya kusinceda ukuze nathi sibe ngcwele.
2. Ziziphi ezinye zezinto ezibalaseleyo kwiLevitikus?
2 Incwadi yeLevitikus, eyabhalwa ngumprofeti uMoses, iyinxalenye yaso “sonke iSibhalo” esiyingenelo ekufundiseni. (2 Tim. 3:16) Ngokomlinganiselo, igama likaYehova livela kalishumi kwisahluko ngasinye sale ncwadi. Ukuqonda iLevitikus kuya kusinceda siphephe nantoni na eya kubangela ukuba igama likaThixo ligculelwe. (Lev. 22:32) Ukuxhaphaka kwegama elithi “ndinguYehova” kule ncwadi kusenza sikhumbule ukuba simele sithobele uThixo. Kweli nqaku nakwelilandelayo, siza kungcamla kubuncwane obufumaneka kwiLevitikus, obuza kusinceda sibe ngcwele xa sinqula uThixo.
UBUNGCWELE BUYAFUNEKA
3, 4. Kwakufuzisela ntoni ukuhlanjwa kuka-Aron noonyana bakhe? (Jonga umfanekiso osekuqaleni.)
3 Funda iLevitikus 8:5, 6. UYehova wamisela uAron ukuba abe ngumbingeleli omkhulu wakwaSirayeli, kwaye oonyana bakhe babeza kuba ngababingeleli bolo hlanga. UAron ufuzisela uYesu Kristu kwaye oonyana bakhe bafuzisela abalandeli bakaYesu abathanjisiweyo. Kodwa ngaba ukuhlanjwa kuka-Aron kwakufuzisela ukuhlanjululwa kukaYesu? Akunjalo, kuba uYesu wayengenasono kwaye ‘engadyobhekanga,’ ngenxa yoko kwakungeyomfuneko ukuba ahlanjululwe. (Heb. 7:26; 9:14) Noko ke, ukucoceka kuka-Aron kusibonisa indlela uYesu awayecoceke nawayelilungisa ngayo. Ngoko kufuzisela ntoni ukuhlanjwa koonyana baka-Aron?
4 Ukuhlanjwa koonyana baka-Aron kwakufuzisela ukuhlanjululwa okwakuza kwenziwa kubabingeleli basezulwini. Ngaba ukubhaptizwa kwabathanjiswa kwakunento yokwenza noku kuhlanjululwa koonyana baka-Aron? Hayi, kaloku ubhaptizo aluzihlambi izono; kunoko lufuzisela ukuzahlulela ngokupheleleyo komntu kuYehova uThixo. Abathanjiswa bahlanjwa “ngelizwi,” kwaye loo nto ifuna ukuba bazisebenzise ngokupheleleyo iimfundiso zikaKristu kubomi babo. (Efe. 5:25-27) Ngaloo ndlela bangcwele kwaye bahlambulukile. Kodwa kuthekani ‘ngezinye izimvu’?—Yoh. 10:16.
5. Kutheni sisithi abezinye izimvu bahlanjululwa ngeLizwi likaThixo?
5 Oonyana baka-Aron babengafuziseli “isihlwele esikhulu” sezinye izimvu zikaYesu. (ISityhi. 7:9) Ngaba ke nazo ezinye izimvu zenziwa zibe ngcwele zize zihlanjululwe ngeLizwi likaThixo? Kunjalo kanye! Xa abo banethemba lokuphila emhlabeni befunda oko iBhayibhile ikutshoyo ngokubaluleka nangokusebenza kwegazi elaphalalayo likaYesu, bayawakholelwa la mazwi baze banikele “inkonzo engcwele kuye imini nobusuku.” (ISityhi. 7:13-15) Umphumo wokuhlanjululwa ngokuqhubekayo kwabathanjiswa nabezinye izimvu ubonakala ngokuthi ‘babe nehambo entle.’ (1 Pet. 2:12) Umele ukuba uvuya ngokwenene uYehova xa ebona ucoceko nomanyano lwabathanjiswa nabezinye izimvu, abaphulaphula baze balandele uMalusi wabo, uYesu!
6. Kutheni simele siman’ ukuzihlola?
6 Into yokuba ababingeleli bakwaSirayeli kwakufuneka bacoceke emzimbeni ithetha lukhulu kubantu bakaYehova bale mihla. Abantu esifunda nabo iBhayibhile badla ngokuphawula indlela ezicoceke ngayo iindawo esinqulela kuzo kunye nendlela esicoceke nesinxiba kakuhle ngayo. Kodwa ke, ukucoceka kwababingeleli kusinceda siqonde ukuba nabani na onyukela entabeni kaYehova umele abe ‘ngohlambulukileyo entliziyweni.’ (Funda iNdumiso 24:3, 4; Isa. 2:2, 3.) Xa sinikela inkonzo engcwele kuThixo simele sicoceke engqondweni, entliziyweni nasemzimbeni. Oku kufuna ukuba siman’ ukuzihlola, kwaye abanye kusenokufuneka benze utshintsho olukhulu ukuze babe ngcwele. (2 Kor. 13:5) Ngokomzekelo, umntu obhaptiziweyo obukela iphonografi ufanele azibuze lo mbuzo, ‘Ngaba ndingcwele xa ndisenza le nto?’ Emva koko umele acele uncedo ukuze ayeke lo mkhwa mbi.—Yak. 5:14.
XA NITHOBELA, NIBONISA UKUBA NINGCWELE
7. Nguwuphi umzekelo owamiselwa nguYesu ngokuvisisana neLevitikus 8:22-24?
7 Xa kwakuqaliswa ilungiselelo lababingeleli kwaSirayeli, kwaye kwaqatywa igazi lenkunzi yegusha kwindlebe yasekunene, kusithupha wesandla sasekunene nakubhontsi wonyawo lwasekunene kuMbingeleli Omkhulu uAron nakoonyana bakhe. (Funda iLevitikus 8:22-24.) Le ndlela elalisetyenziswa ngayo igazi yayibonisa ukuba ababingeleli babeza kuthobela ngokupheleleyo xa besenza imisebenzi yabo. Ngendlela efanayo, uMbingeleli Omkhulu uYesu wabamisela umzekelo ogqibeleleyo abathanjiswa nabezinye izimvu. Wayemamela xa uThixo ethetha. Izandla zakhe wayesenza ngazo ukuthanda kukaYehova, kwaye iinyawo zakhe azizange ziphambuke kwikhondo elingcwele.—Yoh. 4:31-34.
8. Yintoni emele yenziwe ngabo bonke abanquli bakaYehova?
8 AmaKristu athanjisiweyo kunye nezinye izimvu zikaYesu zimele zigcine ingqibelelo njengoMbingeleli Omkhulu wazo. Bonke abanquli bakaYehova bamele baluthobele ulwalathiso oluvela kwiLizwi likaThixo baze ngokwenjenjalo bakuphephe ukuwenza buhlungu umoya wakhe. (Efe. 4:30) Bamele ‘bazenzele umendo othe tye iinyawo zabo.’—Heb. 12:13.
9. Bathini abany’ abazalwana abathathu abebesebenzisana kakhulu namalungu eQumrhu Elilawulayo, kwaye amazwi abo anokukunceda njani uqhubeke ungcwele?
9 Khawuve la mazwi asuka entliziyweni avela kubazalwana abathathu abanethemba lokuphila emhlabeni, nabaye basebenzisana kakhulu namalungu eQumrhu Elilawulayo kangangamashumi eminyaka. Omnye wathi: “Nangona eli ibililungelo lenkonzo elikhethekileyo, ukusondelelana naba bazalwana kuye kwandenza ndabona ukuba, nangona bethanjiswe ngomoya, abafezekanga. Sekunjalo, kuyo yonke le minyaka ndiye ndazibekela usukelo lokuthobela abo bakhokelayo.” Omnye yena wathi: “Izibhalo ezinjengeyesi-2 kwabaseKorinte 10:5, ezithetha ‘ngokuthobela uKristu,’ ziye zandinceda ndathobela ndaza ndasebenzisana nabo bakhokelayo. Ndiye ndathobela ngokusuka entliziyweni.” Ukanti owokugqibela wathi: “Ukuthanda izinto ezithandwa nguYehova nokuthiya azithiyileyo, kunye nokusoloko ulandela ukhokelo lwakhe noko kumkholisayo, kuthetha ukuthobela intlangano yakhe kunye nabantu abasebenzisayo ukuze aphumeze injongo yakhe emhlabeni.” Lo mzalwana wayefumanise ukuba uNathan Knorr, owaba lilungu leQumrhu Elilawulayo, wayeye wazamkela lula iingongoma ezazivele kwinqaku leMboniselo ka-1925 elithi “Ukuzalwa Kohlanga,” nangona zaziye zaphikiswa ngabathile. Ukuthobela kwakhe kwamchukumisa ngokwenene lo mzalwana. Ukucamngca ngamazwi ala madoda mathathu acatshulweyo kunokukunceda uthobele uze ube ngcwele.
UKUWUTHOBELA NGOKUPHELELEYO UMTHETHO KATHIXO NGEGAZI
10. Kubaluleke kangakanani ukuba sithobele umthetho kaThixo ngegazi?
10 Funda iLevitikus 17:10. UYehova wayalela amaSirayeli ukuba ‘angatyi naluphi na uhlobo lwegazi.’ Ukukhwebuka kwigazi—enoba lelesilwanyana okanye lelomntu—kuyafuneka nakumaKristu. (IZe. 15:28, 29) Kulisikizi kwaukuyicinga nje into ‘yokuchaswa’ nguThixo nokususwa kwibandla lakhe. Siyamthanda kwaye sifuna ukumthobela. Kwanaxa sijongene nokufa, sizimisele ukuba singahexiswa kukucengwa nakukunyanzelwa ngabantu abangamaziyo uYehova nabangenaxesha lakumthobela. Ewe kona, siyilindele into yokuba siza kwenziwa intlekisa ngenxa yokuba sizikhwebula kwigazi, kodwa ke sikhetha ukuthobela uThixo. (Yude 17, 18) Simele siwujonge njani lo mba ukuze senze “isigqibo esiqinileyo” sokungalidli igazi okanye sokungavumi ukutofelwa igazi?—Dut. 12:23.
11. Kutheni sisithi uMhla Wocamagusho waminyaka le wawungesosithethe nje esingenamsebenzi?
11 Ukusetyenziswa kwegazi lesilwanyana ngumbingeleli omkhulu wakwaSirayeli ngoMhla Wocamagusho waminyaka le kusinceda siqonde indlela uThixo alijonga ngayo igazi. Igazi laligcinelwa injongo ekhethekileyo. Loo njongo yayikukucamagushela izono zabo babefuna ukuxolelwa nguYehova. Igazi lenkunzi yenkomo nelebhokhwe kwakufuneka litshizwe phambi kwesigubungelo setyeya yomnqophiso. (Lev. 16:14, 15, 19) Oku kwakuhlahl’ indlela yokuba uYehova axolele izono zamaSirayeli. Ukongezelela koko, uYehova wayalela ukuba xa umntu eye wabulala isilwanyana ukuze asitye, kwakufuneka aphalaze igazi laso aze aligubungele ngomhlaba, “kuba umphefumlo wenyama usegazini.” (Lev. 17:11-14) Ngaba yayisisithethe nje esingenamsebenzi esi? Akunjalo. Ukusetyenziswa kwegazi ngoMhla Wocamagusho, kunye nomyalelo wokuba igazi liphalazwe emhlabeni, kuhambisana nomyalelo wangaphambili ophathelele igazi uYehova awayewunike uNowa nenzala yakhe. (Gen. 9:3-6) UYehova uThixo wayekwalela ukudliwa kwegazi. Ithetha ntoni loo nto kumaKristu?
12. Incwadi kaPawulos eyayisiya kumaKristu angamaHebhere yathi lidibana njani igazi nokuxolelwa kwezono?
12 Xa umpostile uPawulos wabhalela amaKristu angamaHebhere ewachazela ngamandla okuhlambulula asegazini, wacacisa wathi: “Phantse zonke izinto zihlanjululwa ngegazi ngokuvumelana noMthetho, yaye kungaphalalanga gazi, akubikho kuxolelwa.” (Heb. 9:22) UPawulos waveza nento yokuba imibingelelo yezilwanyana, nangona yayinexabiso elithile, yayisanela nje ukukhumbuza amaSirayeli ukuba ayenesono nokuba ayedinga nto ithile ukuze izono zawo zixolelwe ngokupheleleyo. Ewe, uMthetho ‘wawusisithunzi sezinto ezilungileyo eziza kuza, kodwa ungenawo owona mongo wezinto.’ (Heb. 10:1-4) Zaziza kuxolelwa njani ke izono?
13. Uziva njani ngento yokuba uYesu enikele ngexabiso legazi lakhe kuYehova?
13 Funda amaEfese 1:7. Ukufa kukaYesu Kristu, ‘owazinikela ngenxa yethu,’ kuthetha lukhulu kubo bonke abamthandayo nabathanda uYise. (Gal. 2:20) Kodwa ke, eyona nto yasikhululayo, yaza yenza sakwazi ukuxolelwa, koko kwenziwa nguYesu emva kokuba efile waza wavuka. UYesu wakuphumeza oko kwakufuziselwe kuMthetho kaMoses ngoMhla Wocamagusho. Ngaloo mhla, umbingeleli omkhulu wayethatha elinye igazi lezilwanyana ekubingelelwa ngazo aye nalo kweYona Ngcwele yomnquba, ibe kamva wayelisa kwitempile kaSolomon, alibeke phambi koThixo, ngokungathi umi phambi kwakhe. (Lev. 16:11-15) Ngendlela efanayo, uYesu wangena ezulwini nexabiso legazi lakhe njengomntu waza walibeka phambi koYehova. (Heb. 9:6, 7, 11-14, 24-28) Sinombulelo ongazenzisiyo ngokuxolelwa kwezono zethu nangokuhlanjululwa kwezazela zethu ngenxa yokuba sinokholo kwigazi likaYesu!
14, 15. Kutheni kubalulekile ukuqonda nokuthobela umthetho kaYehova ngegazi?
14 Ngaba uyasibona ke ngoku isizathu sokuba uYehova ayalele ukuba singaludli “naluphi na uhlobo lwegazi”? (Lev. 17:10) Usifumene isizathu sokuba uThixo ajonge igazi njengento engcwele? Emehlweni akhe igazi linexabiso elilingana nobomi. (Gen. 9:4) Uyabona ke ukuba sifanele siyamkele indlela uThixo alijonga ngayo igazi size sithobele umyalelo wakhe othi sizikhwebule kulo? Ekuphela kwendlela esinokuba seluxolweni noThixo ngayo, kukuba sibe nokholo kwidini lentlawulelo likaYesu size siqonde ukuba igazi lithetha lukhulu kuMdali wethu.—Kol. 1:19, 20.
15 Nabani na apha kuthi unokuzibona sele kufuneka enze isigqibo esiphathelele ukutofelw’ igazi. Okanye ilungu lentsapho okanye umhlobo osenyongweni kunokufuneka enze isigqibo esikhawulezileyo esiphathelele umba wegazi. Xa kuvela ingxaki enjalo, kuye kufuneke ukuba kwenziwe izigqibo nangeenxalenye zegazi neendlela zokunyanga. Ngoko, kubalulekile ukwenza uphando nokulungiselela iingxaki ezivela ngequbuliso. Ukwenza ezi zinto kunye nokuthandaza kuya kusinceda sime singagungqi kwaye singalalanisi kulo mba. Ngokuqinisekileyo asifuni kuyenza buhlungu intliziyo kaYehova ngokwamkela into ekhatywayo liLizwi lakhe! Oogqirha abaninzi kunye namagqwetha athile aye acenge abantu ukuba banikele ngegazi ukuze kusindiswe ubomi. Noko ke, abantu bakaYehova abangcwele bayayamkela into yokuba uMdali unelungelo lokugqiba ngendlela elimele liphathwe ngayo igazi. Emehlweni akhe, “naluphi na uhlobo lwegazi” lungcwele. Simele sizimisele ukuthobela umthetho wakhe ngegazi. Ihambo yethu imbonisa ukuba siwaxabisa ngokwenene amandla asindisa ubomi egazi likaYesu—ekuphela kwegazi elisenza sixolelwe izono kwaye sifumane ubomi obungunaphakade.—Yoh. 3:16.
ISIZATHU SOKUBA UYEHOVA ALINDELE UKUBA SIBE NGCWELE
16. Kutheni abantu bakaYehova bemele babe ngcwele?
16 Xa uThixo wayehlangula amaSirayeli kubukhoboka baseYiputa, wathi kuwo: “NdinguYehova onikhuphe ezweni laseYiputa ukuba ndibe nguThixo wenu; yaye ke nina nimele nibe ngcwele, kuba ndingcwele mna.” (Lev. 11:45) Kwakulindeleke ukuba amaSirayeli abe ngcwele kuba uYehova ungcwele. Nathi maNgqina kaYehova simele sibe ngcwele. Incwadi yeLevitikus iyenza icace loo nto.
17. Uyijonga njani ngoku incwadi yeLevitikus?
17 Alithandabuzeki elokuba sizuze into eninzi ngokuxubusha iindinyana ezithile zeLevitikus. Esi sifundo simele ukuba siye sakwenza wayiqonda nangakumbi le ncwadi iphefumlelweyo yeBhayibhile. Ngokuqinisekileyo ukucamngca ngenye yale nkcazelo ixabisekileyo efumaneka kwiLevitikus kusenze saziqonda nangakumbi izizathu zokuba simele sibe ngcwele. Noko ke, bubuphi obunye ubuncwane esinokubufumana kule nxalenye yeLizwi likaThixo eliphefumlelweyo? Yintoni enye esinokuyifunda kuyo ngokunikelwa kwenkonzo engcwele kuYehova? Ezi nkalo siza kuzivelela kwinqaku elilandelayo.


text:
Fundisa Abantwana Bakho
Umtshana KaPawulos—Wasindisa Ubomi Bukamalume Wakhe
NGABA ubusazi ukuba umpostile uPawulos wayenezalamane ezazingabalandeli bakaYesu? *— Kuyabonakala ukuba ezo zalamane yayingudade wabo kunye nonyana wakhe. Ngulo nyana ke owayengumtshana kaPawulos owasindisa ubomi bakhe! Asilazi igama lakhe okanye elikanina kodwa siyayazi into awayenzayo. Ungathanda ukuva ukuba wenza ntoni?—
UPawulos usandula ukubuya kuhambo lwakhe lwesithathu lobuvangeli basemazweni yaye useYerusalem. Mhlawumbi kungowama-56 C.E. UPawulos ubanjiwe yaye uza kuthunyelwa kwinkundla yamatyala. Kodwa iintshaba zakhe azifuni uPawulos aye etyaleni. Zifuna ukumcim’ igama! Ngoko zifihla amadoda angama-40 ukuba amlalele endleleni ukuze ambulale.
Umtshana kaPawulos uyeva ngeli yelenqe. Uyazi ukuba wenza ntoni?— Uxelela uPawulos yonke into. Ngoko nangoko uPawulos uxelela igosa lomkhosi oku: “Khokela lo mfana umse kumphathi-mkhosi, kuba kukho okuthile afuna ukumxelela kona.” Igosa lithatha umfana limse kumphathi mkhosi uKlawudiyo Lisiya, lize limxelele ukuba lo mfana ufuna ukumxelela into ebalulekileyo. UKlawudiyo umbizela ecaleni umtshana kaPawulos, yaye umfana umchazela yonke into.
UKlawudiyo ulumkisa umtshana kaPawulos esithi kuye: “Musa ukudiza nakubani na ukuba uzenze zacaca ezi zinto kum.” Emva koko ubiza amagosa amabini omkhosi aze awayelele ukuba eze namajoni angama-200, amadoda angabakhweli bamahashe angama-70 nababinzi abangama-200 ukuze kuyiwe eKesareya. Ngentsimbi yethoba ngobo busuku amadoda angama-470 akhusela uPawulos aze amse eKesareya kwiRhuluneli yaseRoma uFeliks. Kwileta ambhalela yona uKlawudiyo uxelela uFeliks ngeyelenqe lokubulala uPawulos.
Loo nto inyanzela amaYuda ukuba aye enkundleni eKesareya ukuze achaze isizathu sokummangalela kwawo. Kakade ke amaYuda akanabungqina bokuba uPawulos unetyala. Nakuba kunjalo uPawulos uvalelwa entolongweni iminyaka emibini ngaphandle kwesizathu. Ngenxa yoko ucela ukuba ityala lakhe lidluliselwe eRoma yaye liyadluliselwa.—IZenzo 23:16–24:27; 25:8-12.
Yintoni esiyifunda kweli bali lomtshana kaPawulos?— Sifunda ukuba kufuneka sibe nesibindi ukuze sithethe xa kusonakala yaye xa sisenza kanjalo sinokusindisa ubomi babanye abantu. Kwanaxa uYesu wayesazi ukuba iintshaba zakhe ‘zazifuna ukumbulala’ waqhubeka eshumayela ngoBukumkani bukaThixo. UYesu wasiyalela ukuba nathi senze loo nto. Ngaba siza kuyenza? Siya kuyenza ukuba sinesibindi njengomtshana kaPawulos.—Yohane 7:1; 15:13; Mateyu 24:14; 28:18-20.
UPawulos wathi kumhlobo wakhe oselula uTimoti: “Zilumkele wena nemfundiso yakho. Hlala kwezi zinto, kuba ngokwenza oko uya kuzisindisa wena nabo bakuphulaphulayo.” (1 Timoti 4:16) Siqinisekile ke ngoko ukuba umtshana kaPawulos wenza kanye njengoko wayetshilo umalume wakhe. Ngaba nawe uza kwenza njalo?
^ isiqe. 3 Ukuba ufunda nomntwana, isikhewu senzelwe ukuba umvumele aphendule.


text:
Julayi 25-31
INDUMISO 79–86
Ingoma 138 Nomthandazo
Amazwi Okuvula (imiz. 3 nangaphantsi)
UBUTYEBI OBUPHUMA ELIZWINI LIKATHIXO
“Ngubani Oyena Mntu Ubalulekileyo Ebomini Bakho?”: (imiz. 10)
Nd 83:1-5—Eyona nto simele sizixhalabise ngayo ligama likaYehova nolongamo lwakhe (w08 10/15 13 ¶7-8)
Nd 83:16—Ukungagungqi nokunyamezela kwethu kuzisa uzuko kuYehova (w08 10/15 15 ¶16)
Nd 83:17, 18—UYehova ngoyena Mntu ubalulekileyo kwindalo iphela (w11 5/15 16 ¶1-2; w08 10/15 15-16 ¶17-18)
-
Ukwemba Ubuncwane ObuseBhayibhileni: (imiz. 8)
Nd 79:9—Le vesi isifundisa ntoni ngemithandazo yethu? (w06 7/15 12 ¶5)
Nd 86:5—Kungayiphi indlela uYehova ‘akulungele ngayo ukuxolela’? (w06 7/15 12 ¶9)
Yintoni endiyifundileyo ngoYehova kufundo lweBhayibhile lwale veki?
Ziziphi iingongoma kufundo lweBhayibhile lwale veki endinokuzisebenzisa entsimini?
-
Ufundo LweBhayibhile: (imiz. 4 nangaphantsi) Nd 85:8–86:17
YIKHUTHALELE INTSIMI
Utyelelo Lokuqala: (imiz. 2 nangaphantsi) fg Isifundo 7 ¶1
Xa Ubuyela: (imiz. 4 nangaphantsi) fg Isifundo 7 ¶3
Isifundo SeBhayibhile: (imiz. 6 nangaphantsi) fg Isifundo 7 ¶7-8
INDLELA YOKUPHILA YAMAKRISTU
Ingoma 111
Ngaba UThixo Unalo Igama?: (imiz. 15) Qala ngokudlala ividiyo ethi Ngaba UThixo Unalo Igama? eku-jw.org/xh. (Jonga kwindawo ethi IIMPAPASHO> IINCWADI NEENCWADANA EZINEMIFANEKISO. Emva koko ukhangele incwadana ethi Iindaba Ezilungileyo. Ividiyo ifumaneka ngaphantsi kwesifundo esinomxholo othi “Ngubani UThixo?”) Emva koko buza le mibuzo ilandelayo: Le vidiyo ingasetyenziswa njani xa kunikelwa ubungqina obungacwangciswanga, kwindawo kawonke wonke nakwindlu ngendlu? Ngawaphi amava amnandi onawo angokusebenzisa le vidiyo?
ISifundo SeBhayibhile Sebandla: (imiz. 30) ia isahl. 20 ¶14-26, nempinda yesahluko
Impinda Yeentlanganiso Elandelwa Ngamagqabantshintshi Eentlanganiso Zeveki Elandelayo (imiz. 3.)
Ingoma 143 Nomthandazo
Isikhumbuzo: Dlala le ngoma kube kanye uze emva koko ucele ibandla liyicule.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
4 Noko ke, waphendula wathi uMoses: “Kodwa kusenokwenzeka ukuba bangandikholelwa baze bangaliphulaphuli ilizwi lam,+ bathi, ‘UYehova akabonakalanga kuwe.’”
2 Wathi uYehova kuye: “Yintoni leyo isesandleni sakho?” wathi yena: “Yintonga.”+
3 Waza ke wathi: “Yiphose emhlabeni.” Wayiphosa emhlabeni, yasuka yaba yinyoka;+ waza wayibaleka uMoses.
4 Wathi ke ngoko uYehova kuMoses: “Yolula isandla sakho uze uyibambe ngomsila.” Wasolula isandla sakhe waza wayibamba, yaza yaba yintonga entendeni yakhe.
5 Waqhubeka wathi, “Ukuze bakholwe ukuba uYehova uTHIXO wookhokho babo,+ uTHIXO ka-Abraham,+ uTHIXO kaIsake+ noTHIXO kaYakobi,+ ubonakele kuwe.”+
6 Waphinda wathi uYehova kuye: “Nceda ufake isandla sakho esifubeni sesambatho sakho.” Wasifaka isandla sakhe esifubeni sesambatho sakhe. Akusikhupha, khawubone, naso isandla sakhe sizele liqhenqa sinjengekhephu!+
7 Emva koko wathi: “Sibuyisele isandla sakho esifubeni sesambatho sakho.” Wasibuyisela isandla sakhe esifubeni sesambatho sakhe. Akusikhupha esifubeni sesambatho sakhe, tyhini, siphilisiwe saba njengayo yonke enye inyama yakhe!+
8 Waqhubeka wathi: “Ukuba bathe abakukholelwa, abaliphulaphula ilizwi lomqondiso wokuqala, ngokuqinisekileyo ke ngoko baya kulikholelwa ilizwi lomqondiso wamva.+
9 Kanti, ukuba kwenzekile, abayikholelwa yomibini le miqondiso baze bangaliphulaphuli ilizwi lakho,+ uze ke uthabathe amanzi kuMlambo umNayile, uwaphalazele emhlabeni owomileyo; yaye aya kusuka ngokuqinisekileyo amanzi lawo uwathabathileyo kuMlambo umNayile, abe ligazi emhlabeni owomileyo.”+
10 Wathi uMoses kuYehova: “Ndiyangxengxeza, Yehova, kuba umkhonzi wakho lo akazange waba liciko, ukususela ekuthetheni kwakho nam, nangezolo, nangaphambi koko, kuba ndiyacotha ngomlomo, ndikwacotha nangolwimi.”+
11 Wathi uYehova kuye: “Ngubani na owenze umlomo womntu nowenze isimumu okanye isithulu okanye obona kakuhle okanye imfama? Asindim na, mna Yehova?+
12 Ngoko ke hamba, yaye mna ndoba nomlomo wakho ndize ndikufundise oko uya kukuthetha.”+
13 Kodwa yena wathi: “Ndiyangxengxeza, Yehova, nceda uthumele ngesandla salowo uya kumthumela.”
14 Wandula ke wavutha umsindo kaYehova kuMoses waza wathi: “Akanguye na umntakwenu uAron umLevi?+ Ndiyazi ukuba angakwazi ukuthetha. Yaye, ngapha koko, nanko ephuma esiza kukuhlangabeza. Wothi akukubona, ngokuqinisekileyo ibe nemihlali intliziyo yakhe.+
15 Uze uthethe kuye, ubeke amazwi emlonyeni wakhe;+ mna ndoba nomlomo wakho nomlomo wakhe,+ ndinifundise oko niya kukwenza.+
16 Yena wonithethela ebantwini; abe ngumlomo kuwe,+ wena ube nguThixo kuye.+
17 Le ntonga uze uyiphathe ngesandla sakho ukuze wenze imiqondiso ngayo.”+
18 Wahamba ke uMoses wabuyela kuYitro umkhwe wakhe waza wathi kuye:+ “Nceda, undikhulule ndihambe, ndibuyele kubantakwethu eYiputa ukuze ndibone ukuba basaphila na.”+ Ngoko uYitro wathi kuMoses: “Hamba ngoxolo.”+
19 Emva koko uYehova wathi kuMoses kwaMidiyan: “Hamba, ubuyele eYiputa, kuba afile onke amadoda awayezingela umphefumlo wakho.”+
20 Ngoko uMoses wathabatha umfazi wakhe noonyana bakhe, wabakhwelisa e-esileni, waza wabuyela ezweni laseYiputa. Ngaphezu koko, uMoses waphatha nentonga yoTHIXO oyinyaniso ngesandla sakhe.+
21 Waza wathi uYehova kuMoses: “Ekumkeni kwakho ubuyela eYiputa qiniseka ukuba uyayenza phambi koFaro+ yonke imimangaliso endiyibeke esandleni sakho. Ke mna, ndiya kuyenza lukhuni intliziyo yakhe;+ yaye akasayi kubandulula abantu.+
22 Uze uthi kuFaro, ‘Utsho uYehova ukuthi: “USirayeli ngunyana wam, izibulo lam.+
23 Ngoko ke ndithi kuwe: Mndulule unyana wam ukuze andikhonze. Kodwa ukuba uthe wala ukumndulula, ndiza kubulala unyana wakho, izibulo lakho.”’”+
24 Kwathi endleleni kwindawo yokuhlala+ uYehova wahlangana naye+ waza waqhubeka efuna indlela yokumbulala.+
25 Ekugqibeleni uTsipora+ wathabatha iqhwitha, wanqumla ijwabi lonyana wakhe,+ wenza ukuba lichukumise iinyawo zakhe waza wathi: “Oku kungenxa yokuba ungumyeni wegazi kum.”
26 Wandula ukumyeka. Yena ngelo xesha wathi: “Ungumyeni wegazi,” ngenxa yolwaluko.
27 Wathi uYehova kuAron: “Hamba uye kuhlangabeza uMoses entlango.”+ Waya ke, wamhlangabeza entabeni yoTHIXO oyinyaniso+ waza wamanga.
28 UMoses wamxelela uAron onke amazwi kaYehova, owayemthumile,+ nemiqondiso yonke awayemyalele ukuba ayenze.+
29 Emva koko wahamba uMoses noAron, bawahlanganisa onke amadoda amakhulu oonyana bakaSirayeli.+
30 Wawathetha uAron onke amazwi uYehova awawathethayo kuMoses,+ wayenza nemiqondiso+ emehlweni abantu.
31 Bakholwa abantu.+ Bathi bakuva ukuba uYehova uyiphethulele koonyana bakaSirayeli ingqalelo yakhe+ yaye uyibonile nenkxwaleko yabo,+ basuka bathoba baqubuda.+
Yithumele
Yithumele
Eksodus 4
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=2&Chapter=4&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D2%26Chapter%3D4%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Intlanganiso Eyabukelwa Nge-Intanethi Ehlabathini Lonke
NgoMgqibelo, ngo-Oktobha 5, 2013 kwakukho abantu abayi-257 294 ababephulaphule, abanye abasuka kumazwe ayi-21 babephulaphule ngeIntanethi intlanganiso yonyaka ye-129 yeWatch Tower Bible and Tract Society of Pennsylvania. Amanye amaNgqina ongezelelekileyo aphinda adlalelwa olo cwangciso ngasekupheleni kwaloo mpelaveki. Bebonke abayibukelayo bayi-1 413 676 kumazwe ayi-31. Le ntlanganiso yamaNgqina kaYehova yalo nyaka yeyona ibinkulu xa ithelekiswa nocwangciso olukhethekileyo obeluseMexico nakuMbindi Merika ngoAprili 28, 2013 obelunabantu abayi-1 327 704.
Ukususela ngeminyaka yee-1920, amaNgqina kaYehova ebesasaza iindibano zawo ngeefowuni nangoonomathotholo ehlabathini lonke. Ngoku i-Intanethi ibangela ukuba nabantu abakwiindawo ezisemagqagaleni babone okanye beve ucwangciso ngoko nangoko okanye kamsinya nje emva kokuba luphelile. Ngo-1942, uWilliam, oliNgqina likaYehova eUnited States, waluphulaphula efowunini ucwangciso eRichmond, eVirginia. Ethelekisa oko nentlanganiso yalo nyaka, uthi: “Kuninzi okufumanayo kucwangciso xa umbona umntu othethayo. Alunakuthelekiswa nanto.”
Amalungu eeofisi zamasebe ezahlukahlukeneyo zamaNgqina kaYehova asebenze ngaphezu konyaka elungiselela ukusasazwa kwale ntlanganiso ngeIntanethi, ngaloo ndlela enikela ngexesha lawo elininzi. Ngempelaveki yokusasazwa kwale ntlanganiso, iingcali zazilungiselela ucwangciso eBrooklyn, eNew York ibe zasebenza imini nobusuku bayo kuba olu cwangciso lwaluboniswa kwiindawo eziyi-15 ezinamaxesha ahlukahlukeneyo. URyan, owayesemaqhosheni wathi: “Zange sibuthi cwe ubuthongo, kodwa xa sicinga ngabantu abaninzi ababeza kungenelwa kolu cwangciso sasisithi sifanele ukungalali.”


text:
APRILI 7, 2016
ERASHIYA
Abasemagunyeni Batyityimbisel’ Umnwe Ikomkhulu LamaNgqina KaYehova ERashiya Ngokuthi Baza Kulivala
IOfisi Yomtshutshisi Wamazwe Amanyeneyo ERashiya yathumela kwiofisi yamaNgqina kaYehova isilumkiso sokuyeka kunqulo lwawo—nto leyo eyenziwayo ngamaNgqina akwamanye amazwe ehlabathini lonke. Esi silumkiso satyobelwa ngoMatshi 2, 2016 Lisekela Lomtshutshisi uV. Ya. Grin, ibe kuso kwachazwa into yokuba unqulo lwamaNgqina kaYehova luyingozi ibe mawayeke ukwaphula imithetho kwisithuba seenyanga ezimbini kungenjalo luza kuvalwa unqulo lwawo.
Ukuhlaselwa kwekomkhulu lamaNgqina, kubonisa inkohlakalo exhaswayo nangurhulumente. Ukususela ngo-2007, abasemagunyeni eRashiya bawusebenzise kakubi umthetho wezinto eziyingozi kunqulo lwamaNgqina kaYehova, betyeshela imithetho emininzi yonqulo yasekuhlaleni ibe bevala ukusetyenziswa koncwadi oluninzi lwamaNgqina.


text:
Intsomi Emva Kwenye
KUMAKRISTU awayephila kwisiqingatha sesibini senkulungwane yokuqala yeXesha Eliqhelekileyo umpostile uPawulos wathi: “Lumkani.” Yintoni le wayewalumkisa ngayo? Wathi: “Ningathabatheki ziintanda-bulumko nayinkohliso elambathayo esekelwe kwizithethe zabantu.”—Kolose 2:8.
Nangona uPawulos wayewalumkisile, ukususela embindini wenkulungwane yokuqala yeXesha Eliqhelekileyo amanye amaKristu aqalisa ukusebenzisa iimfundiso zezithandi zobulumko zamandulo xa ecacisa iinkolelo zawo. Kwakutheni? Ayefuna ukwamkelwa zizifundiswa zobuKhosi baseRoma aze ngaloo ndlela aguqule abantu abaninzi.
UJustin Martyr, owayedume ngokuba ngomnye wala maKristu wayekholelwa ukuba isiThethi sikaThixo sabonakala kwizithandi zobulumko zamaGrike kwakude kudala ngaphambi kokufika kukaYesu. UJustin nabanye abefundisi ababeneembono ezifana nezakhe babesithi intanda bulumko neentsomi zazibenza ubuKristu buthandwe ngabo bonke abantu.
Uhlobo lobuKristu olwalufundiswa nguJustin Martyr lwalandelwa ngabantu abaninzi. Noko ke, ntsomi nganye eyafundiswayo yakhokelela kwezinye iintsomi, waza ke umphumo waba yile mfundiso ikhoyo namhlanje ebizwa ngokuba bubuKristu. Ukuze ukwazi ukuzibona ezi ntsomi, thelekisa into ezithethwa ziincwadi ezikumanqaku alandelayo noko kufundiswa yiBhayibhile.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
19 Ke ngoko, uPilato wamthabatha uYesu waza wamtyakatya.+
2 Yaye amajoni aluka isithsaba sameva aza asibeka kuye entloko ibe amvathisa ngesambatho sangaphezulu esimfusa;+
3 kwaye eza kuye esithi: “Bhota, Kumkani wamaYuda!” Kanjalo, ayemmpakaza ebusweni.+
4 UPilato waphuma phandle kwakhona waza wathi kubo: “Yabonani! Ndimzisa ngaphandle kuni ukuze nazi ukuba andifumani siphoso kuye.”+
5 Ngako oko uYesu waphuma phandle, enxibe isithsaba sameva nesambatho sangaphezulu esimfusa. Wathi kubo: “Khangelani! Umntu!”
6 Noko ke, xa ababingeleli abaziintloko namagosa bambonayo, bakhwaza, besithi: “Mbethelele! Mbethelele!”+ UPilato wathi kubo: “Mthabatheni nina nize nimbethelele, kuba andifumani nasiphi na isiphoso kuye.”+
7 AmaYuda amphendula athi: “Sinomthetho,+ yaye ngokwaloo mthetho ufanele afe, ngenxa yokuba uzenze unyana kaThixo.”+
8 Akuliva, ke ngoko, uPilato eli lizwi, woyika ngakumbi;
9 yaye wangena kwibhotwe lerhuluneli kwakhona waza wathi kuYesu: “Uvela phi na?” Kodwa uYesu akamnikanga mpendulo.+
10 Ngoko ke uPilato wathi kuye: “Akuthethi na kum?+ Akwazi na ukuba ndinegunya lokukukhulula yaye ndinegunya lokukubethelela?”
11 UYesu wamphendula wathi: “Unge ungenagunya konke konke nxamnye nam ngaphandle kokuba ulinikwe livela phezulu.+ Kungenxa yoko le nto umntu ondinikele kuwe enesono esikhulu ngakumbi.”
12 Ngenxa yesi sizathu uPilato wahlala efuna indlela yokumkhulula. Kodwa amaYuda akhwaza, esithi: “Ukuba uyamkhulula lo mntu, akungomhlobo kaKesare. Wonke umntu ozenza ukumkani uthetha ngokunxamnye noKesare.”+
13 Ngoko ke uPilato, emva kokuva la mazwi, wamzisa ngaphandle uYesu, waza wahlala phantsi kwisihlalo sokugweba kwindawo ebizwa ngokuba siSandlalo Samatye, kodwa, ngesiHebhere, yiGabhatha.
14 Ke kaloku kwakulungiselelwa+ ipasika; kwakumalunga nelixa lesithandathu. Waza wathi kumaYuda: “Yabonani! Ukumkani wenu!”
15 Noko ke, akhwaza esithi: “Msuse! Msuse! Mbethelele!” UPilato wathi kuwo: “Ndimbethelele na ukumkani wenu?” Ababingeleli abaziintloko baphendula bathi: “Asinakumkani ngaphandle kukaKesare.”+
16 Ke ngoko, wamnikela kuwo ukuba abethelelwe.+
Bandula ke bamthabathela kubo uYesu.
17 Yaye, ezithwalele+ isibonda sentuthumbo, waphuma+ waya kwekuthiwa yiNdawo YoKakayi, leyo ibizwa ngokuba yiGolgotha ngesiHebhere;+
18 baza bambethelela apho,+ nabanye abantu ababini kunye naye, omnye kweli cala nomnye kweliya, kodwa uYesu waphakathi.+
19 UPilato wabhala kwanombhalo waza wawubeka kwisibonda sentuthumbo. Kwakubhalwe kwathiwa: “UYesu umNazarete uKumkani wamaYuda.”+
20 Ngoko ke abaninzi kumaYuda bawufunda lo mbhalo, ngenxa yokuba indawo apho uYesu wayebethelelwe khona yayikufuphi nesixeko;+ yaye wawubhalwe ngesiHebhere, ngesiLatin, ngesiGrike.
21 Noko ke, ababingeleli abaziintloko bamaYuda bathi kuPilato: “Musa ukubhala uthi ‘UKumkani wamaYuda,’ kodwa ukuba wathi, ‘NdinguKumkani wamaYuda.’”
22 UPilato waphendula wathi: “Oko ndikubhalileyo ndikubhalile.”
23 Xa amajoni ayembethelele uYesu, azithabatha izambatho zakhe zangaphezulu aza enza iinxalenye ezine, ijoni ngalinye lanenxalenye, nesambatho sangaphantsi. Kodwa isambatho sangaphantsi sasingenamthungo, silukiwe ukususela phezulu kubo bonke ubude baso.+
24 Ngoko ke athi elinye kwelinye: “Masingasikrazuli, kodwa masisimisele ngamaqashiso ukuba soba sesikabani na.” Oku yayikukuze sizaliseke isibhalo esithi: “Bahlulelana ngezambatho zam zangaphezulu, nangesivatho sam benza amaqashiso.”+ Yaye ngoko amajoni azenza ngokwenene ezi zinto.
25 Noko ke, ngakuso isibonda sentuthumbo sikaYesu kwakumi unina+ nodade bonina; uMariya+ umfazi kaKlopa, noMariya Magadala.+
26 Ngoko ke uYesu, ebona unina nomfundi lowo wayemthanda+ bemi khona apho, wathi kunina: “Mfazi, khawubone! Unyana wakho!”
27 Wathi kuloo mfundi: “Khawubone! Unyoko!” Yaye ukususela ngelo lixa loo mfundi wamthabathela ekhayeni lakhe.
28 Emva koko, akwazi uYesu ukuba kungoku nje zonke izinto zazifeziwe, ukuze sizaliseke isibhalo wathi: “Ndinxaniwe.”+
29 Kwakuhleli isitya apho sizele yiwayini emuncu. Ngoko ke babeka kwizele lehisope imfunxa ezele yiwayini emuncu baza bayizisa emlonyeni wakhe.+
30 Akuba eyamkele iwayini emuncu, uYesu wathi: “Kufeziwe!”+ waza, equbuda intloko yakhe, wawunikela umoya wakhe.+
31 Ngoko amaYuda, ekubeni yayiyimini yokuLungiselela,+ ukuze imizimba ingahlali+ kwizibonda zentuthumbo ngeSabatha, (kuba imini yaloo Sabatha yayiyileyo inkulu,)+ acela kuPilato ukuba imilenze yabo yaphulwe ize imizimba leyo isuswe.
32 Amajoni eza, ke ngoko, aza ayaphula imilenze yomntu wokuqala naleyo yomnye umntu owayebethelelwe kunye naye.
33 Kodwa akufika kuYesu, njengoko abonayo ukuba wayesele efile, akayaphulanga imilenze yakhe.
34 Kodwa elinye lamajoni lamthi xhole ngomkhonto ecaleni,+ kwaza ngoko nangoko kwaphuma igazi namanzi.
35 Nalowo ukubonileyo oko uye wanikela ubungqina, nobungqina bakhe buyinyaniso, yaye loo mntu uyazi ukuba uxela izinto eziyinyaniso, ukuze nani nikholwe.+
36 Enyanisweni, ezi zinto zenzeka ukuze sizaliseke isibhalo esithi: “Akukho thambo lakhe liya kutyunyuzwa.”+
37 Yaye, kwakhona, esinye isibhalo sithi: “Baya kukhangela kuLowo bamhlabayo.”+
38 Ke kaloku emva kwezi zinto uYosefu waseArimathiya, owayengumfundi kaYesu kodwa engulowo ufihlakeleyo ngenxa yokoyika kwakhe amaYuda,+ wacela kuPilato ukuba awususe umzimba kaYesu; waza uPilato wamnika imvume.+ Ngoko ke weza wawususa umzimba wakhe.+
39 KwanoNikodemo, lowo wezayo kuye ebusuku ekuqaleni, wafika ezise umqulu wemore nekhala, malunga nekhulu leeponti zawo.+
40 Ngoko bawuthabatha umzimba kaYesu baza bawubopha ngezibopho ezineziqholo,+ kanye ngokwendlela yesiko lamaYuda lokulungiselela ukungcwaba.
41 Kwenzeka ukuba, kwindawo apho wayebethelelwe khona kube kwakukho umyezo, nasemyezweni ingcwaba lenkumbulo elitsha,+ ekungekho bani wakha wabekwa kulo.
42 Ngoko, ngenxa yokuba yayiyimini yamaYuda yokulungiselela,+ bambeka apho uYesu, kuba elo ngcwaba lenkumbulo lalikufuphi.
Yithumele
Yithumele
Yohane 19
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=43&Chapter=19&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D43%26Chapter%3D19%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
YINTONI EFUNDISWA YIBHAYIBHILE?
YINTONI EFUNDISWA YIBHAYIBHILE
Yintoni Injongo KaThixo Ngomhlaba? (Inxalenye 3)
Esebenzisa uBukumkani bakhe, uThixo uya kuphumeza injongo yakhe ngomhlaba aze aphelise zonke iingxaki zehlabathi. Ziprintele uze uphendule imibuzo.
OKUNGAKUMBI
Indlela Yokwenza Intsapho Yakho Yonwabe (Inxalenye 1)
Yintoni eyona nto inokwenza konwatywe emtshatweni? Phanda ngeenkolelo zakho, hlola iimfundiso zeBhayibhile, funda neendlela onokuchazela ngayo abanye iinkolelo zakho usebenzisa esi sikhokelo sokufunda.
Imbono KaThixo Ngobomi (Inxalenye 2)
Esi sikhokelo sokufunda asizokukunceda nje wazi iinkolelo zakho ngokutofelwa kwegazi nendlela yokusebenzisa igazi kodwa siza kukunceda ukwazi ukuzichaza iinkolelo zakho kwabanye.
Kutheni UThixo Evumela Ukubandezeleka? (Inxalenye 1)
Ukuba uThixo unamandla, ngaba asinguye obekek’ ityala ngezi zinto zimbi zenzekayo?


text:
Walter Benson Rubusana
Kubutsha bakhe[tshintsha | edit source]
Mnandi kwisithili saseSomerset East eyayifudula ibizwa ngokuba yikoloni. Utata wakhe wayeliphakathi kwibhotwe lenkosi, uSandile Ngqika. Ngexesha lokuzalwa kwakhe uRubusana kungexesha lokoyiswa komkhosi wamaXhosa nokuchithakala kwesiKumkani samaXhosa kwakunye nokushokoxeka kwemali kwisizwe samaXhosa. Le mikhosi yohlulwa kwenye yemfazwe ezikrakra zemihlaba neyayanyaniswa naleyo kuthiwa yi”Second Hottentot Rebellion”. Akuba ewaphumelele amabanga aphantsi, uRubusana wangena eLovedale, isikolo seemishinari yeFree Church of Scotland neme kumathambeka okanye udonga lomlambo iTyhume. Phantsi koqeqesho lukaGqirha James Stewart, uye wafundela isatifiketi sobutitshala nalapho wathi ngonyaka ka-1878 waphumelela iimviwo zokuphela konyaka emagqabini. Endaweni yokuba aphumele ngaphandle ayekuhlohla, waye wakhetha ukuphinda ahlale kwalapha eLovedale enze izifundo zakhe zobufundisi ngokukhokelwa nguGqirha Stewart kunye nomfundisi uAndrew Smith.
Ubomi bakhe njengomsebenzi[tshintsha | edit source]
Ngonyaka ka-1880 uRubusana wayifulathela iLovedale, wathabatha isithuba sobutitshala kwisitishi semishinari sasePiltoni, nalapho aphinde wasebenza njengomfundisi oncedisayo. Kukweli thuba ke apho wathi wazimanya ngeqhina lomtshato noDeena Nzanzana, unkosikazi wakhe wokuqala. Esi sibini sathi salizwa ngabantwana abangamantombazana abahlanu kwakunye nenkwenkwe enye. Uye waxelenga apha ePiltoni ke de kwafika ixesha lokuthanjiswa kwakhe njengomphathi weCongregational Church ngonyaka ka-1884. Eli ke ikwalixesha apho waye wathunyelwa eMonti, nekulapho wayeza kuchitha khona ubomi bakhe bonke. Lo kaRubusana wayelitsha-ntliziyo lezopolitiko kwiminyaka yoo-1900. Ngaphandle kokugqibelela kwakhe, lo kaRubusana nabo waye ncedisana nabo babe ngayiboni enye into ngaphaya kwenkqubo yenkulu-mbuso yamaBritani. Ngexesha lemfazwe yamabhulu namaNgesi, iAnglo- Boer War bonke bazijula ijacu benika inkxaso kumaBritani. URubusana kunye nabanye abaphathiswa bezonkolo bazila, bekwenza oku ngeenjongo zokunika uncedo kubasebenzi baseAfrika, ababhexeshi beekari, iintlola kwakunye nentlaninge yabantu; ukufaka isandla khona ukuze baxhase uloyiso lwamaBritani, nolwathi lwafika ngo-1902. Ezinye zezinto ezibuchaphazeleyo ubomi bukaRubusana yinkolo yobuKrestu. Waye ngumfundisi ozinikeleyo webandla leCongregational Church kwaye uthabathe inxaxheba kwiirhamente zalo nasekuhambiseni iindaba ezilungileyo ebantwini base-Afrika. Uguqulele imibhalo emininzi yeli bhunga likhankanywe apha ngasentla, ekwalilo nelungu leNative Education Association neyayikhokelwe ngu-Elijah Makiwane.
Njengombhali owaziwayo kulwimi lwesiXhosa, uRubusana waye watyunjwa ukuba ahlale kwiKomiti yeXhosa Bible Revision, neyayityunjelwe ukugqibelelisa umsebenzi wokuguqula, komiti leyo yayikhokelwe nguTiyo Soga ngeye-1850. Yena ke wayengumhloli womsebenzi wale komiti nowathi wapapashwa eBritane ngexesha wayekhaphe iKumkani yabaThembu uDalindyebo kuthweso-sitsaba sikaKing Edward VII ngo-1904. Ngexesha eseLondon wapapasha incwadi yakhe yokuqala ethi Zemk’Inkomo Magwalandini, isicengcelezo semibongo yesiNtu, efundisa ngemibhalo yobuKristu nembali yenkonzo. Njengenye yeengqokelela zokuqala zemibongo yezithethe zesiNtu, le ncwadi inembali engacingelekanga nequlathe nexabiso loko kubhaliweyo.
UZemk’Inkomo Magwalandini usisibonelo sezinto ezimbini, malunga nendlela yokucinga yezepolitiki yalo kaRubusana. Wayengumntu wenkolo yezimini, ozinikeleyo, nto leyo ibibonakaliswa kukuzinikela kwakhe kubuKrestu nakwimfundo yaseNtshona, ngaxesha-nye eyiqonda into yokubaluleka kwezithethe nokuxabiseka kwazo kubantu baseAfrika. Ekupheleni kwenkulungwane ye-1900 ukuya ku-1910, uRubusana wayesele esaziwa jikelele njengomnye weenkokheli eziphambili kwezopolitiko eMzantsi Afrika. Kwinxalenye yamaAfrika, ebengowesibini emva koJohn T Jabavu ngokokukhula njengombhali. Ngexesha lo kaJabavu ahlehlayo ngenkxaso yakhe kwi-South African Native Convention, neyayibanjelwe eBloemfontein ngo-1909. Kule ngqungquthela kwazenzekela ukuba uRubusana atyunjwe njengoMongameli wayo. Ngexesha abambe esi sikhundla wakhokela iqela elalithunyelwe eLondon kweyeSilimela kwango-1909 lowo.


text:
ICANDELO 4
Ukoyisa KoBukumkani
—Ukuzimisela Ngokusemthethweni Iindaba Ezilungileyo
NGOXA nishumayela kwindlu ngendlu, niva ingxolo etsho mgama. Iya isitsho ngamandla. Njengoko uqalisa ukuthetha kwindlu elandelayo, umvakalisi ohamba naye uphazanyiswa kukumisa kwemoto yamapolisa ecaleni kwenu. Kuphuma ipolisa lize kuni. “Ningaba bantu bahamba bengen’ ezindlini bethetha ngeBhayibhile? Abantu bayakhalaza!” Niliphendula ngembeko, nizichaza ukuba ningamaNgqina kaYehova. Yintoni eza kwenzeka emva koko?
Ubukhulu becala, oku kuza kuchazwa yimbali. Ukutyhubela iminyaka, urhulumente welizwe okulo ebewaphethe njani amaNgqina kaYehova? Ngaba ninqula ngokukhululekileyo? Ukuba kunjalo, kusenokwenzeka ukuba kungenxa yokuba kangangamashumi eminyaka abazalwana noodadewenu basebenza nzima ‘ekuthethelelweni nasekumiselweni ngokusemthethweni kweendaba ezilungileyo.’ (Fil. 1:7) Enoba uhlala phi na, ukucingisisa ngeengxelo zokoyisa kwamaNgqina kaYehova ezinkundleni kunokulomeleza ngokwenene ukholo lwakho. Kweli candelo, siza kuhlolisisa ezinye zezo ngxelo. Indlela esoyise ngayo ibonisa ukuba uBukumkani buyinto yokwenene, kuba besingenakuphumelela kangaka ngamandla ethu!
KWELI CANDELO
ISAHLUKO 13
Abavakalisi BoBukumkani Baya Ezinkundleni
Iijaji zezinye iinkundla eziphakamileyo namhlanje zijonga izinto njengomfundisi woMthetho wamandulo uGamaliyeli.
ISAHLUKO 14
Xhasa Urhulumente KaThixo Kuphela Ngokunyanisekileyo
“Umlambo” wentshutshiso owafikela amaNgqina kaYehova ngenxa yokuba engathath’ icala kwezopolitiko waginywa ngumthombo ongalindelwanga.
ISAHLUKO 15
Silwela Ukunqula Ngokukhululekileyo
Abantu bakaThixo baye balwela ukuthobela umthetho ngokukhululekileyo


text:
IBHAYIBHILE IYABUTSHINTSHA UBOMI BABANTU
Ndandicinga Ngesiqu Sam Kuphela
UNYAKA WOKUZALWA: 1951
ILIZWE: EJAMANI
UBOMI BANGAPHAMBILI: WAYEZIDLA YAYE EZINGCA
INDLELA ENDANDIPHILA NGAYO:
Ndikhulele eLeipzig, eMpuma Jamani, kufutshane nomda weCzech nePoland. Xa ndandineminyaka emithandathu, utata kwafuneka aye kusebenza phesheya kolwandle—eBrazil nase-Ecuador.
Xa ndandina-14, ndaya kufunda eJamani, bona abazali basala ngasemva kuMzantsi Merika. Ngenxa yokuba ndandikude nabo, kwafuneka ndizinyamekele. Loo nto yenza ukuba ndicinge ngesiqu sam kuphela. Ndandingayikhathalelanga indlela izenzo zam ezibachaphazela ngayo abanye.
Xa ndaba neminyaka eyi-17, abazali bam babuyela eJamani. Ekuqaleni ndahlala nabo. Kodwa kuba ndandiqhele ukuzilawula, andizange ndivane nabo. Ngoko kunyaka olandelayo, ndaphuma ekhaya.
Ndandingonwabanga ndifuna ukwazi ukuba iyintoni kanye kanye injongo yobomi. Emva kokujonga imibutho eyahlukahlukeneyo neendlela abantu abaphila ngazo, ndabona ukuba eyona nto indilungeleyo mna kukukhenketha amazwe ngamazwe ndibuka indalo, ngaphambi kokuba abantu bayitshabalalise.
Ndayishiya iJamani, ndathenga isithuthuthu, ndaza ndasinga eAfrika. Noko ke, kungabanga thuba lide, kwafuneka ndiphindele eYurophu ukuya kulungisa isithuthuthu sam. Ngokukhawuleza emva koko, ndanduluka kwakhona, ndaya kugaleleka kunxweme lwasePortugal. Ndagqiba ekubeni ndisishiye isithuthuthu sam ndize ndikhenkethe ngesikhitshane.
Ndadibana neqela lolutsha elalilungiselela ukuwela uLwandlekazi lweAtlantiki ngesikhitshane. Apho ndaphandlwa ligqiyazana uLaurie. Saluqala uhambo lwethu njengeqela ngokuya kwiziqithi zeCaribbean. Emva kokuhlala ithutyana ePuerto Rico, mna noLaurie sabuyela eYurophu. Saqalisa ukufuna isikhitshane esasinokukwazi ukuhlala kuso. Kodwa emva nje kweenyanga ezintathu, laphanza iphulo lethu, xa ndathunyelwa kumkhosi waseJamani.
Ndachitha iinyanga eziyi-15 kumkhosi wolwandle waseJamani. Ebudeni belo xesha, mna noLaurie satshata saza salungiselela ukuqhubeka nokhenketho lwethu. Ngaphambi nje kokuba ndiye emkhosini sathenga igobhogobho lesikhitshane. Ngoxa ndandisemkhosini, salithela chu elo gobhogobho salakha laba sisikhitshane esincinane esisebenzayo. Sasiceba ukuhlala kuso, size sikhenkethe sibuka ubuhle bendalo. Kulelo thuba kanye—ekubuyeni kwam emkhosini kodwa ngaphambi kokugqiba kwethu ukwakha eso sikhitshane—esathi sadibana namaNgqina kaYehova, aza asifundisa iBhayibhile.
INDLELA IBHAYIBHILE EBUTSHINTSHE NGAYO UBOMI BAM:
Ekuqaleni, andizange ndikubone kuyimfuneko ukutshintsha indlela endandiphila ngayo. Ndanditshatile nebhinqa endandihlala nalo, ibe ndandisele ndiyekile ukutshaya. (Efese 5:5) Ndandiqiqa ngelithi sasisele siyenza eyona nto ibalulekileyo, kuba sasikhenketha sibuka indalo emangalisayo kaThixo.
Noko ke, kwakusafuneka ndenze utshintsho—ingakumbi kubuntu bam. Njengoko ndandingumntu ozingcayo, ndandikhathalele ubuchule bam nempumelelo yam kuphela. Ndandicinga ngesiqu sam kuphela.
Ngenye imini ndafunda iNtshumayelo edumileyo kaYesu yaseNtabeni. (Mateyu, isahluko 5-7) Ekuqaleni ndandingaluqondi olu yolo uYesu wayethetha ngalo. Ngokomzekelo, wathi banoyolo abo balambileyo nabanxaniweyo. (Mateyu 5:6) Ndandizibuza ukuba umntu olambileyo angaba nalo njani uyolo. Njengoko ndandiqhubeka ndifunda iBhayibhile, ndaqonda ukuba sonke sidalwe sanomqweno wokulambela imfundiso yeLizwi likaThixo, kodwa simele sithobeke size sikuvume oko ukuze sincedakale. Watsho njalo uYesu, esithi: “Banoyolo abo bayiphapheleyo intswelo yabo yokomoya.”—Mateyu 5:3.
Sathi sisasanda kuqala ukufundelwa iBhayibhile eJamani mna noLaurie, safudukela eFransi, saza kamva sagqithela eItali. Naphi na apho sasisiya khona, sasidibana namaNgqina kaYehova. Kwandichukumisa gqitha ukubona indlela amanyene ngayo. Ndabona ukuba amaNgqina ayathandana emhlabeni wonke. (Yohane 13:34, 35) Ethubeni, mna noLaurie sabhaptizwa saba ngamaNgqina kaYehova.
Emva kokuba ndibhaptiziwe, ndaqhubeka ndibutshintsha ubuntu bam. Mna noLaurie sagqiba ekubeni sihambe ngesikhitshane, sehla ngonxweme lwaseAfrika, sawela uLwandlekazi iAtlantiki, saya eUnited States. Ngoxa sasikolo lwandlekazi—sisobabini nje kuphela kweso sikhitshane sincinane—ndabona indlela esibancinane ngayo xa sithelekiswa noMdali wethu obalaseleyo. Njengoko ndandihleli nje ndingenzi nto (kaloku akukho nto yokwenza embindini wolwandle), ndachitha ixesha elininzi ndifunda iBhayibhile. Ndachukunyiswa ngokukhethekileyo yingxelo yobomi bukaYesu emhlabeni. Wayefezekile yaye enobuchule obungummangaliso, kodwa wayengazingci. Wayengacingeli isiqu sakhe, kodwa wayesoloko ekholisa uYise wasezulwini.
Ndabona ukuba kwakufuneka ndibeke uBukumkani bukaThixo kuqala ebomini bam
Njengoko ndadicamngca ngomzekelo kaYesu, ndabona ukuba kwakufuneka ndibeke uBukumkani bukaThixo kuqala ebomini bam endaweni yezilangazelelo zam zobuqu. (Mateyu 6:33) Sathi sakufika eUnited States, mna noLaurie, sagqiba ekubeni sihlale apho size sinikel’ ingqalelo kunqulo lwethu.
INDLELA ENDINGENELWE NGAYO:
Ngoxa ndandiphila ubomi bokuzingca, ndandisoloko ndisexhaleni lokuba izinto zisenokungahambi ngendlela endicebe ngayo. Kodwa ngoku ndikhokelwa bubulumko bukaThixo. (Isaya 48:17, 18) Ndikwaphila ubomi obunenjongo, nto leyo endandingayazi ngaphambili—ubomi bokukhonza uThixo nokufundisa abanye ngaye.
Ukusebenzisa imigaqo yeBhayibhile kuye kwawomeleza umtshato wam noLaurie. Kwakhona siye sasikelelwa ngentwazana entle, emaziyo nemthandayo uYehova.
Oku akuthethi kuthi ubomi bethu bebusoloko bulula. Kodwa ngoncedo lukaYehova, sizimisele ukuqhubeka simkhonza yaye sikholose ngaye.—IMizekeliso 3:5, 6.
Funda Okungakumbi
Inokonwaba Njani Intsapho Yakho?
UYehova, uThixo owonwabileyo, ufuna iintsapho zonwabe. Fumana amacebiso aya kumadoda, abafazi, abazali nabantwana.


text:
Isilo esintlaluza iintloko zeegusha ziphila
Intsebenziswano phakathi kootitshala, abazali kwakunye nabafundi ngunobangela wempumelelo ekhulayo kwiziphumo zebanga leshumi ...
INKULUMBUSO yaseMpuma Koloni uPhumulo Masualle uthi lifikile ithuba apho amagosa karhulumente kufuneka eziqhelise ukuquka ...
ABAHLALI baseSkiet eGcuwa bakholelwa ukuba xa umasipala wesithili saseAmathole engathi abanike izixhobo zokucima umlilo xa ...
Umba oshushu kwiANC eMpuma Koloni ngowesithandathu esizakukhokela lo mbutho emva kwenkomfa yokonyula iinkokeli zalo mbutho ...
“Nokuba kungathiwa kuza uMichael Jackson eMonti, kweli ityeli andingekhe ndizihlehlise umva iEastern Cape Music Awards (ECMAs).” ...
Aphokoka ngokuphokoka amazwi ovelwano kusapho lwegqala lomculo womngqungqo uThandi Klaasen obhubhe ngeCawa.
“UKUBA awufuni neempundu zakho kweli gosa laseMnquma liyakuchukela emva koko likugxothe okanye likungcikive apha emsebenzini.”
BANCINCI, bafunda uGrade 12 kodwa sele bengoosomashishini abangene kwimarike engafane icingwe ngoosomashishini abasakhasayo abamnyama.


text:
Oko Sinokukwenza Ukuze Sinyamekele Abanye
UFRANÇOIS, ongumdala kwelinye ilizwe elisakhulayo uthi: “Kwaqhambuka udushe ngenxa yokruthakruthwano ngeziphumo zonyulo, kwanyanzeleka ukuba amawaka amaNgqina kaYehova abhace eshiya amakhaya awo. Kwanqongophala ukutya namayeza, aza namaxabiso axhoma ngendlela engathethekiyo. Kwavalwa iibhanki, baza oomatshini bokukhupha imali bayeka ukusebenza.”
Abazalwana abakwiofisi yesebe bakhawuleza benza iindlela zokusa imali nezinye izinto ezifuneka ngokungxamisekileyo kumaNgqina awayebalekele kwiiHolo zoBukumkani kulo lonke elo lizwe. Amaqela angquzulanayo avala iindlela, kodwa ekubeni omabini loo macala ayesazi ukuba amaNgqina akathathi cala kuloo mbambano, iimoto zeofisi yesebe zazidla ngokuvunyelwa ukuba zidlule.
Noko ke, uFrançois uthi: “Sathi sisaya kwenye iHolo yoBukumkani, seva ngemvula yeembumbulu kuloo moto yethu. Kodwa ke, ezo mbumbulu zasiphosa. Sathi sakubona elinye ijoni libaleka lisiza kuthi lisikhombe ngombayimbayi, sajika imoto, sayivuthela umcephe, sayazi ebesize ngayo. Sambulela gqitha uYehova ngokusisindisa. Kusuku olulandelayo, abazalwana abayi-130 ababekuloo Holo yoBukumkani bafuduka baya kufika kwenye indawo ekhuselekileyo. Abanye beza kwiofisi yesebe, saza sabanyamekela de sadlula eso sidubedube.”
UFrançois uthi: “Kamva iofisi yesebe yafumana inqwaba yeeleta ezivela kubazalwana kulo lonke elo lizwe bebulela. Ukubona abazalwana babo bephuma kwezinye iindawo ukuze babancede kwabenza bamthemba ngakumbi uYehova.”
Xa kusehla iintlekele, enoba zezemvelo okanye zibangelwa ngabantu, asisongi zandla size sithi kubazalwana noodadewethu, ‘fudumalani nize nihluthe.’ (Yak. 2:
Njengabakhonzi bakaYehova, sizimisele ukubanceda abo basweleyo. Noko ke, abantu kufuneka bancedwe nangokomoya. (Mat. 5:3) Ukuze abancede baqonde ukuba bayamdinga uThixo nokuze bancedwe basondele kuye, uYesu wayalela abafundi bakhe ukuba benze abafundi. (Mat. 28:
Abo baxhasa umsebenzi owenziwa ehlabathini lonke ngamaNgqina kaYehova banokuqiniseka ukuba iminikelo abayenzayo isetyenziswa kakuhle. Ngaba nawe unako ukunceda abazalwana abasweleyo? Ngaba unomnqweno wokuxhasa umsebenzi wokwenza abafundi? Ukuba kunjalo, “musa ukwala nokulungileyo kwabo kuselungelweni labo ukukufumana, xa kusemandleni esandla sakho ukukwenza.”


text:
OLAN LT, UABIkhadi engabonakaliyo
OLAN LT, UAB
Amandla kunye nezibonelelo zendalo, Biofuels, Briquettes amafutha, Construction, ireal estate, Feed compound +28
Ushicelelo
I-V 9:00-17:00
- OLAN LT, UAB
Iziqinisekiso
Imephu
Umsebenzi udidi
Amandla kunye nezibonelelo zendalo, Biofuels, Briquettes amafutha, Construction, ireal estate, Feed compound, Fuels solid, Granules, Igrabile, Iibhloko zokwakha, Iindonga, Izibaso, Izimbiwa, Izinto zokugqibela, Kumatye, Lwefula, Products eziphathekayo, Rocks, Stone amaqhekeza, Stone bakurholela, Stone lisahlula, Stone processing, Stone products, Stone uhombiso, Stoneware, Thts, Ukugqibezela panels, Ukulungisa, Ukupheyiva imisebenzi, Ukutya kwezilwanyana, Ukwakhiwa kwendlela, Uvimba wendalo, Yorhwebo impahla, Zokwakha
Ikhowudi qr
vCard
Website
Igama site: UAB OLAN LT - prekyba granitine skalda, akmens gaminiais, trinkelėmis.


text:
Isifundo 1
Ngabantu Abanjani AmaNgqina KaYehova?
Mangaphi amaNgqina kaYehova owaziyo? Mhlawumbi abanye bethu ngabamelwane bakho yaye abanye usebenza okanye ufunda nabo. Kusenokwenzeka nokuba sikhe saxubusha iBhayibhile kunye nawe. Singoobani kanye kanye, yaye kutheni sishumayeza bonke abantu?
Singabantu abaqhelekileyo. Sikhule ngeendlela ezahlukahlukeneyo yaye neemeko zethu zasekuhlaleni azifani. Abanye bethu yayingabantu abahamba icawa, ngoxa abanye babengakholelwa kuThixo. Sekunjalo, ngaphambi kokuba sibe ngamaNgqina, siye sazipha ixesha lokuzihlolisisa kakuhle iimfundiso zeBhayibhile. (IZenzo 17:11) Siye sakukholelwa oko sikufundileyo, saza sazikhethela ukunqula uYehova uThixo.
Siyangenelwa ekufundisiseni iBhayibhile. Njengabo bonk’ abantu, sijongene neengxaki nobuthathaka bethu. Ngokuzama ukusebenzisa imigaqo yeBhayibhile, ubomi bethu buye baphucuka. (INdumiso 128:1, 2) Esi sesinye sezizathu ezibangela ukuba sixelele abanye ngezinto ezilungileyo esizifunde eBhayibhileni.
Siphila ngemilinganiselo yobuthixo. Le migaqo yeBhayibhile isinceda sonwabe, sihlonele abanye size sihlakulele iimpawu ezinjengokunyaniseka nobubele. Inegalelo ekwakheni abantu abaphilileyo nabasebenza nzima, kwaye ikhuthaza umanyano lwentsapho nokuziphatha okucocekileyo. Ekubeni siqinisekile ukuba “uThixo akakhethi buso,” njengabazalwana abasehlabathini lonke simanyene, nakuba siziintlanga ezahlukahlukeneyo. Nangona singabantu abaqhelekileyo, alikho iqela elifana neli lethu.—IZenzo 4:13; 10:34, 35.
Yintoni afana ngayo amaNgqina kaYehova nabanye abantu?
Yiyiphi imilinganiselo amaNgqina aye ayifunda eBhayibhileni?
Funda Okungakumbi
Ukuphila Ngendlela Ekholisa UThixo
Ngaba inokwenzeka into yokuba siphile ubomi akholiswa bubo uYehova. Unokuba ngumhlobo wakhe.
Unqulo Olumkholisayo UThixo
Izinto ezintandathu ezifanisa unqulo lokwenyaniso.


text:
Yomeleza Umtshato Wakho Ngonxibelelwano Oluhle
“Linjengama-apile egolide kwinto yesilivere ekroliweyo ilizwi elithethwe ngexesha elifanelekileyo.”—IMIZE. 25:11.
1. Unxibelelwano oluhle luye lwaluncedo njani emitshatweni?
UMZALWANA waseKhanada wathi: “Ndikhetha ukuchitha ixesha nomfazi wam kunaye nabani na omnye. Xa ndilichitha naye ndonwaba ngakumbi iintlungu zinciphe.” Enye indoda eOstreliya yathi: “Kule minyaka ili-11 sitshatile, akukho nolunye usuku olwakha lwaphela ndingathethanga nomfazi wam. Akukho nto sinedyudyu okanye siyixhalabeleyo ngomtshato wethu. Into esincedayo, kukunxibelelana rhoqo nangokunyaniseka.” Udade waseCosta Rica wathi: “Unxibelelwano oluhle alusincedanga nje emtshatweni; luye lwasisondeza ngakumbi nakuYehova, lwasikhusela kwizilingo, lwasimanya sobabini, lwakhulisa nothando lwethu.”
2. Ziziphi izinto ezinokwenza kube nzima ukunxibelelana kakuhle emtshatweni?
2 Ngaba wena neqabane lakho niyakwazi ukunxibelelana kakuhle, okanye kulucelomngeni? Yinyaniso ukuba, zinokuvela iimeko ezinzima kuba umtshato umanyanisa abantu ababini abangafezekanga nabanobuntu obungafaniyo, kuquka isithethe nendlela abakhuliswe ngayo. (Roma 3:23) Ukongezelela, kwisibini esitshatileyo omnye unokuba nendlela yokunxibelelana eyahlukileyo kweyomnye. Siyaqondakala isizathu sokuba abaphengululi ngomtshato uJohn M. Gottman noNan Silver besithi: “Kufuneka isibindi, ukuzimisela, nokuzingisa ukuze ulondoloze olu lwalamano.”
3. Yintoni enceda izibini zomeleze imitshato yazo?
3 Enyanisweni, kufuneka kusetyenzwe nzima ukuze umtshato uphumelele. Alunakuthelekiswa nanto uvuyo oluye lubekho xa uphumelele. Xa amaqabane ethandana anako ukunandipha ubomi kunye. (INtshu. 9:9) Cinga nje ngomtshato wabantu ababethandana ngokwenene uIsake noRebheka. (Gen. 24:67) Nasemva kwethuba elide betshatile, akukho nto ibonisa ukuba uthando lwabo lwehla. Oku kuyenzeka nakwizibini ezininzi namhlanje. Zincedwa yintoni? Ziye zafunda indlela yokudlulisela iingcamango neemvakalelo zazo ngokunyaniseka, kodwa ngobubele kwelinye iqabane ngokubonisa ingqiqo, uthando, intlonelo enzulu nokuthobeka. Njengoko siza kubona, xa ezi mpawu zibalulekileyo zikho emtshatweni, zisoloko zisenza kube lula ukunxibelelana.
BONISANI INGQIQO
4, 5. Ingqiqo inomnceda njani umfazi nendoda baqondane kakuhle? Yenza umzekelo.
4 IMizekeliso 16:20 ithi: “Obonakalisa ingqiqo kumbandela uya kufumana okulungileyo.” Le yinyaniso kubomi bomtshato nobentsapho. (Funda iMizekeliso 24:3.) Owona mthombo wengqiqo nobulumko liLizwi likaThixo. IGenesis 2:18 isixelela ukuba uThixo wenza umfazi ukuze abe ngumphelelisi wendoda, ngoko abafani, akayokopi yayo. Indima yakhe ibonakala kwindlela anxibelelana ngayo. Ewe kona abantu abafani, kodwa abafazi bayathanda ukuthetha ngeemvakalelo zabo, ukuthetha ngabantu nezinto ezenzeka kubo. Bayamxabisa umntu othetha ngobubele, kuba oko kubenza bazive bethandwa. Wona ke amadoda amaninzi akathandi kuthetha ngeemvakalelo zawo kodwa athetha ngemisebenzi, iingxaki nezicombululo. Eyona nto ifunwa ngamadoda kukuhlonelwa.
5 Omnye udade eBritani uthi: “Umyeni wam usuke angxamele ukuza nesicombululo engekeva neyona nto ndiyitshoyo. Oku kuye kundidandathekise gqitha, ngakumbi xa ndifuna nje ‘ukuba andiphulaphule abonise uvelwano.’” Enye indoda yathi: “Xa sasisandul’ ukutshata, ndandidla ngokufuna isicombululo ngokukhawuleza kwingxaki zomfazi wam. Kodwa ndakhawuleza ndabona ukuba eyona nto ayifunayo kukuphulaphulwa.” (IMize. 18:13; Yak. 1:19) Indoda enengqiqo iyayibona indlela avakalelwa ngayo umfazi wayo ize izame indlela efanelekileyo yokuthetha naye. Kwangaxeshanye, iye imqinisekise ukuba izikhathalele iingcinga neemvakalelo zakhe. (1 Pet. 3:7) Naye ke umfazi onengqiqo, uye azame ukuyiqonda imbono yendoda yakhe. Xa indoda nomfazi beyiqonda, beyixabisa baze bayenze indima yabo echazwa ziZibhalo, izinto zibahambela kakuhle emtshatweni. Okubaluleke ngakumbi, baye bakwazi ukusebenzisana ekwenzeni nasekuphumezeni izigqibo zobulumko nezilungeleleneyo.
6, 7. (a) Umgaqo okwiNtshumayeli 3:7 unokuyinceda njani indoda nomfazi babonise ingqiqo? (b) Umfazi unokuyibonisa njani ingqiqo, ibe nguwuphi umgudu omele wenziwe yindoda?
6 Isibini esinengqiqo siyayazi nento yokuba kukho “ixesha lokuthi cwaka nexesha lokuthetha.” (INtshu. 3:1, 7) Omnye udade oneminyaka elishumi etshatile uthi: “Sendisazi ukuba kukho amaxesha angafanelekanga ukuba uphakamise umbandela othile. Xa umyeni wam exakeke ngumsebenzi okanye iimbopheleleko ezithile, ndiye ndilinde ngaphambi kokuba ndithethe ngawo. Oku kusinceda sithethe kakuhle.” Abafazi abanengqiqo bathetha ngobubele, besazi ukuba ilizwi elikhethwe kakuhle “elithethwe ngexesha elifanelekileyo” liyathandeka kwaye lixabisekile.—Funda iMizekeliso 25:11.
7 Indoda engumKristu imele idlale indima yayo inganeli nje ukuphulaphula oko kuthethwa ngumfazi kodwa izabalazele ukukhupha iimvakalelo zayo kakuhle. Umdala oneminyaka engama-27 etshatile uthi: “Kufuneka umgudu ukuze ndixelele umfazi wam oko kusentliziyweni.” Umzalwana oneminyaka engama-24 etshatile uthi: “Ndiye nditye tyum, kuba ndisithi ‘ingxaki iza kuziphelela.’ Kodwa, ndiye ndaqonda ukuba asibobuthathaka ukukhupha iimvakalelo. Xa kunzima ukuthetha, ndiye ndithandazele amazwi afanelekileyo nendlela yokuwathetha. Emva koko, nditsal’ umoya, ndiqalise ukuthetha.” Enye into eluncedo kukukhetha imeko efanelekileyo, njengaxa nixubusha itekisi yosuku okanye nifunda kunye iBhayibhile.
8. Yiyiphi enye into enokukhuthaza izibini ezitshatileyo ezingamaKristu ukuze umtshato wazo uphumelele?
8 Kubaluleke gqitha ukuba indoda nomfazi bathandaze kunye yaye babe nomnqweno ongazenzisiyo wokuphucula unxibelelwano lwabo. Ewe kona, kunzima ukutshintsha. Kodwa into enokubanceda ize ibakhuthaze kukuthanda uYehova, bacele umoya wakhe, nokujonga umtshato wabo njengongcwele. Udade oneminyaka engama-26 etshatile uthi: “Sinomyeni wam asiyithabathi lula indlela uYehova awujonga ngayo umtshato, ngoko ayikhe ithi qatha eyokwahlukana. Oku kusincede sizibhokoxe ekucombululeni iingxaki ngokuzixubusha kunye.” Oko kunyaniseka nokuzinikela kuyamkholisa uThixo aze asisikelele.—INdu. 127:1.
KHULANI ELUTHANDWENI
9, 10. Ziziphi iindlela ezisengqiqweni ezinokunceda isibini someleze umtshato waso?
9 Uthando, “umxokelelwane ogqibeleleyo womanyano,” lolona phawu lubalulekileyo emtshatweni. (Kol. 3:14) Uthando lokwenene luyakhula njengoko isibini esinyanisekileyo simanyene, kumnandi okanye kukubi. Sisondelelana ngakumbi size sikuxabise ukuba kunye. Imitshato enjalo ayincedwa nje kukwenzelana izinto enkulu ezimbalwa njengokuba sibona kumajelo osasazo, kodwa yomelezwa kukusoloko nisenzelana izinto ezincinane ezintle—ukwangana, ukuncomana, izenzo zobubele, uncumo, okanye ukunyaniseka xa sibuzana indlela oluhambe ngayo usuku. Zezi zinto zincinane ezenza umahluko omkhulu emtshatweni. Esinye isibini ebesisoko sonwabile kumtshato weminyaka eli-19 siyafowunelana okanye sithumelelane iisms ebudeni bemini “ukuze sazi ukuba izinto zihamba njani,” ngokutsho komyeni.
10 Uthando luyasinyanzela esi sibini ukuba siqhubeke sifundana. (Fil. 2:4) Olo lwazi lukhulisa uthando lwaso ngakumbi nakuba singafezekanga. Umtshato ophumelelayo awumi ndawonye kodwa uqhubeka uqina njengoko ixesha lihamba. Ngoko, ukuba utshatile zibuze oku: ‘Ndilazi kangakanani iqabane lam? Ngaba ndiyayiqonda indlela elivakalelwa ngayo okanye elicinga ngayo kwimiba ethile? Lingakanani ixesha endilichitha ndicinga ngeqabane lam, mhlawumbi ndicinga ngeempawu ezanditsalela kulo ekuqaleni?’
ZAMANI UKUBA NENTLONELO
11. Kutheni intlonelo ibalulekileyo ukuze umtshato uphumelele? Zekelisa.
11 Kwaneyona mitshato yonwabe gqitha ayigqibelelenga, yaye isibini esithandanayo asisoloko sibona ngasonye. UAbraham noSara babengasoloko bevumelana. (Gen. 21:9-11) Kodwa, ezo yantlukwano azizange zivule ithanda. Ngoba? Babephathana ngesidima nentlonelo. Ngokomzekelo, uAbraham wayesithi “khawuncede” xa ethetha noSara. (Gen. 12:11, 13) NoSara kwelakhe icala, wayemthobela uAbraham emgqala ‘njengenkosi’ yakhe. (Gen. 18:12) Xa isibini singahlonelani, oku kudla ngokubonakala kwindlela esithetha ngayo okanye kwithoni yelizwi. (IMize. 12:18) Xa singayilungisi ingxaki, umtshato waso unokwehlelwa yintlekele.—Funda ekaYakobi 3:7-10, 17, 18.
12. Kutheni isibini esisandul’ ukutshata simele sikuzabalazele ngokukhethekileyo ukuthetha ngentlonelo?
12 Isibini esisandul’ ukutshata simele sikuzabalazele ngokukhethekileyo ukuthetha ngobubele nokuhlonelana nto leyo eya kusinceda sikwazi ukuthetha ngokukhululekileyo nangokunyaniseka. Enye indoda ithi: “Nakuba kuba mnandi kwiminyaka yokuqala nitshatile, maxa wambi inokuba lucelomngeni. Njengoko uzama ukuqonda iimvakalelo zomfazi wakho, izinto athanda ukuzenza neentswelo zakhe—abe naye ezama oko—izinto zinokusuka zonakale! Noko ke, niya kuphumelela ukuba ninengqiqo, uburharha, nokuthobeka, umonde, nize nithembele kuYehova.” Yinyaniso yodwa le wayeyithetha!
THOBEKA NGOKUNYANISEKILEYO
13. Kutheni ukuthobeka kungundoqo ukuze nonwabe emtshatweni?
13 Unxibelelwano oluhle emtshatweni lufana nomsinga oqukuqela kakuhle nozolileyo egadini. ‘Ukuthobeka engqondweni’ ngoyena ndoqo ukuze kube njalo. (1 Pet. 3:8) Umzalwana oneminyaka eli-11 etshatile uthi: “Ukuthobeka yeyona ndlela ilula yokucombulula ingxaki kuba kukunceda ukwazi ukuthi, ‘Uxolo.’” Umdala oneminyaka engama-20 kumtshato owonwabileyo, uthi: “Maxa wambi igama elithi ‘Uxolo’ libaluleke ngaphezu kwelithi ‘Ndiyakuthanda.’” Wongeza athi: “Enye into ekhawuleza ikuncede uthobeke kukuthandaza. Xa sithandaza kunye nomfazi wam, siye sikhumbule ukungafezeki kwethu nobubele obungasifanelanga bukaThixo. Ukukhumbula oko kundinceda ndenze izinto ngendlela.”
14. Ikratshi linokuwuchaphazela njani umtshato?
14 Noko ke, lona ikratshi liyachitha. Liphelisa unxibelelwano kuba lwenza ubani angakunqweneli yaye angakwazi ukucela uxolo. Kunokuba azithobe athi, “Ndicela uxolo,” umntu onekratshi uzama ukuzithethelela. Kunokuvuma ubuthathaka bakhe, walatha kwiimpazamo zomnye. Kunokuba azabalazele uxolo xa ebuhlungu, uyakhubeka de aphindise ngamazwi arhabaxa okanye aqumbe. (INtshu. 7:9) Ikratshi linokugqiba umtshato. Simele sikhumbule ukuba “uThixo ubachasile abanekratshi, kodwa ubanika ububele obungasifanelanga abathobekileyo.”—Yak. 4:6.
15. Chaza indlela esinokuncedwa ngayo isibini esitshatileyo kukusebenzisa umgaqo okweyabase-Efese 4:26, 27 ukuze silungise iyantlukwano.
15 Besiya kuba siyazikhohlisa ukucinga ukuba asinakuze sivukwe likratshi. Simele sizibone xa sinalo size silwe nalo. UPawulos wathi kwamanye amaKristu: “Malingatshoni ilanga nicaphukile, ningamvuleli indawo uMtyholi.” (Efe. 4:26, 27) Ukungathobeli iLizwi likaThixo kungasizisela uxinezeleko olungeyomfuneko. Ebuhlungu omnye udade wathi: “Akho amaxesha esiye asasithobela isilululeko esikweyabase-Efese 4:26, 27 sinomyeni wam. Oko kwandizisela eyona ntlungu ndakha ndayiva yokungalali!” Kubhetele nithethe kwangoko ngombandela, kuba eyona njongo kukuba nixolelane! Kakade ke, amaqabane atshatileyo kusenokufuneka aphane ixesha lokukhe athobe umoya. Kubalulekile nokuthandaza ukuze uYehova awancede abe nesimo sengqondo esifanelekileyo. Oku kuquka ukuthobeka, nto leyo ikunceda unikel’ ingqalelo kwingxaki, kungekhona kuwe ukuze ungayenzi mandundu imeko.—Funda eyabaseKolose 3:12, 13.
16. Ukuthobeka kunokuwanceda njani amaqabane atshatileyo anikele ingqalelo kwizinto ezintle ezenziwa lelinye?
16 Ukuthobeka nokuthozama kunceda umntu otshatileyo anikel’ ingqalelo kwizinto ezintle ezenziwa liqabane lakhe. Ngokomzekelo: Umfazi usenokuba nesakhono esiluncedo entsatsheni. Ukuba indoda yakhe ithobekile yaye ithozamile, ayiyi kuziva icelwa umngeni nguye, kodwa iya kumkhuthaza ukuba asisebenzise, ibonisa ukuba iyamthanda kwaye iyamxabisa. (IMize. 31:10, 28; Efe. 5:28, 29) Kwangaxeshanye, umfazi othobekileyo nothozamileyo akayi kucela injezu ngobuchule bakhe okanye ayijongele phantsi indoda yakhe. Ngapha koko, ‘banyama-nye,’ yaye into exhela omnye iyamxhela nomnye.—Mat. 19:4, 5.
17. Yintoni enokunceda izise uvuyo kwimitshato yanamhlanje ukuze kudunyiswe uThixo?
17 Yinyaniso ukuba ufuna umtshato wakho ufane noka-Abraham noSara okanye kaIsake noRebheka—wonwabe ngokwenene, yaye uhlale ixesha elide, ukuze udumise uYehova. Ngoko ke, hlala unembono kaThixo ngomtshato. Funa ingqiqo nobulumko kwiLizwi lakhe. Zabalazela uthando lokwenene—“idangatye likaYa”—ngokucinga izinto ezintle ngeqabane lakho. (INgoma 8:6) Zabalazela ukuthobeka, uze uliphathe ngentlonelo iqabane lakho. Ukuba uyazenza ezi zinto, umtshato wenu uya kunivuyisa kuquka uYihlo osezulwini. (IMize. 27:11) Usenokuvakalelwa ngendlela efanayo nendoda eneminyaka engama-27 itshatile, eyathi: “Andiqondi ukuba ndingaphila ngaphandle komfazi wam. Umtshato wethu uya usomelela mihle le. Oku kubangelwa kukuthanda kwethu uYehova nokunxibelelana rhoqo.”


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
א [ʼA′leph]
2 Owu hayi indlela uYehova ayisibekele ngayo intombi yaseZiyon ngomsindo wakhe!+
Ubuphose phantsi emhlabeni+ busuka ezulwini ubuhle bukaSirayeli.+
Yaye akasikhumbulanga isihlalo seenyawo zakhe+ ngemini yomsindo wakhe.
ב [Behth]
2 UYehova uziginyile, akabonisanga mfesane kuzo naziphi na iindawo zokuhlala+ zakwaYakobi.
Ngokuvutha komsindo wakhe uzichithile iindawo ezinqatyisiweyo+ zentombi yakwaYuda.
Uzingqule emhlabeni,+ ubuhlambele ubukumkani+ neenkosana zayo.+
ג [Gi′mel]
3 Ngokuvutha komsindo unqumle zonke iimpondo zakwaSirayeli.+
Usibuyisele emva isandla sakhe sasekunene sesuka phambi kotshaba;+
NakwaYakobi uyaqhubeka evutha njengomlilo odangazelayo oqwenge macala onke.+
ד [Da′leth]
4 Usigobile isaphetha sakhe njengotshaba.+ Isandla sakhe sasekunene+ usimisile
Njengotshaba,+ yaye wababulala bonke abo banqwenelekayo emehlweni.+
Ententeni+ yentombi yaseZiyon uphalazele umsindo wakhe, kanye njengomlilo.+
ה [Heʼ]
5 UYehova uye wanjengotshaba.+ Umginyile uSirayeli.+
Uziginyile zonke iinqaba zakhe zokuhlala;+ uzonakalisile iindawo zakhe ezinqatyisiweyo.+
Nasentombini yakwaYuda ukwenze kwaphuphuma ukuzila nokwenza isijwili.+
ו [Waw]
6 Yaye uwuphatha ngogonyamelo umnquba+ wakhe njengalowo usemyezweni.+ Uwonakalisile umthendeleko wakhe.
UYehova wenze ukuba ulityalwe eZiyon umthendeleko+ nesabatha,
Ngesiqalekiso somsindo wakhe akabonisi ntlonelo ngokumkani nombingeleli.+
ז [Za′yin]
7 UYehova usilahlile isibingelelo sakhe.+ Uyicekisile ingcwele yakhe.+
Esandleni sotshaba unikele iindonga zeenqaba zayo zokuhlala.+
Bakhuphe ilizwi labo endlwini kaYehova, njengakwimini yomthendeleko.+
ח [Chehth]
8 UYehova ucinge ukonakalisa udonga+ lwentombi yaseZiyon.
Ulolule ulutya lokulinganisa.+ Akasibuyisanga isandla sakhe ekuginyeni.+
Yaye ubangela ukuba ungqameko nodonga zizile.+ Xa zonke ziya kuphelelwa.
ט [Tehth]
9 Amasango ayo+ atshone emhlabeni. Uyitshabalalisile waza wayiqhekeza imivalo yayo.
Ukumkani wayo neenkosana zayo ziphakathi kweentlanga.+ Akukho mthetho.+
Nabaprofeti bayo abafumananga mbono uvela kuYehova.+
י [Yohdh]
10 Amadoda amakhulu entombi yaseZiyon ahleli phantsi emhlabeni, apho athe cwaka.+
Azigalele ngothuli entloko.+ Abhinqe amarhonya.+
Iintombi ezinyulu zaseYerusalem zihlisele phantsi emhlabeni intloko yazo.+
כ [Kaph]
11 Amehlo am aphelile ziinyembezi.+ Amathumbu am ayabila.+
Isibindi sam siphalalele emhlabeni kanye,+ ngenxa yokuwa kwentombi yabantu bam,+
Ngenxa yokutyhafa komntwana nowanyayo kwiindawo zembutho zedolophu leyo.+
ל [La′medh]
12 Bamana ukuthi koonina: “Kuphi na ukudla okuziinkozo newayini?”+
Ngenxa yokutyhafa kwabo njengalowo ubuleweyo kwiindawo zembutho zesixeko,
Ngenxa yokuphalazwa komphefumlo wabo esifubeni soonina.
מ [Mem]
13 Ndiya kukusebenzisa njengengqina lantoni na? Ndiya kukufanisa nantoni na, ntombi yaseYerusalem?+
Ndiya kukulinganisa nantoni na, ukuze ndikuthuthuzele, ntombi enyulu yaseZiyon?+
Kuba ukuwa kwakho+ kukhulu kanye njengolwandle. Ngubani na onokukuphilisa?+
נ [Nun]
14 Abaprofeti bakho bakubonele izinto ezingento yanto nezinganelisiyo,+
Kwaye abasityhilanga isiphoso sakho ukuze ubuye ekuthinjweni,+
Kodwa bakubonela izibhengezo ezingento yanto nezilahlekisayo.+
ס [Sa′mekh]
15 Bonke abo badlula ngendlela bakuqhwabela izandla.+
Bayibethel’ umlozi+ yaye bamana behlunguzela iintloko+ ngentombi yaseYerusalem, besithi:
“Sesi sixeko na esi babefudula besithi ngaso, ‘Bubuhle obugqibeleleyo, ukugcoba komhlaba wonke’?”+
פ [Peʼ]
16 Zonke iintshaba zakho zikuvulele umlomo.+
Zibeth’ umlozi yaye zimana zitshixiza amazinyo.+ Zithe: “Siza kuyiginya.+
Eneneni le yile mini besiyithembile.+ Sifumene! Sibonile!”+
ע [ʽA′yin]
17 UYehova ukwenzile oko wayenako engqondweni.+ Ulifezile ilizwi lakhe,+
Oko wayekuyalele kwakwimihla yakudala.+ Uchithile yaye akabonisanga mfesane.+
Yaye ubangela utshaba lube nemihlali ngenxa yakho.+ Ulwenze lwaphakama uphondo lweentshaba zakho.+
צ [Tsa·dheh′]
18 Intliziyo yabo iye yadanduluka kuYehova,+ ludonga lwentombi yaseZiyon.+
Mazihle iinyembezi kanye njengomsinga imini nobusuku.+
Ungaziniki ukuba ndindisholo. Ngamana ukhozo lweliso lakho lungangaphezi.
ק [Qohph]
19 Vuka! Khwina ebudeni bobusuku ekuqaleni kwemilindo yakusasa.+
Phalaza intliziyo yakho+ phambi kobuso+ bukaYehova kanye njengamanzi.
Mphakamisele izandla zakho+ ngenxa yomphefumlo wabantwana bakho,
Abatyhafileyo ngenxa yendlala emantloko ezitrato zonke.+
ר [Rehsh]
20 Khawubone, Yehova, uze ukhangele+ kulowo uqhubene naye ngokuqatha ngale ndlela.
Ngaba abafazi bafanele baqhubeke besidla isiqhamo sabo, abantwana abazelwe beyileke ngokupheleleyo,+
Okanye engcweleni kaYehova ufanele abulawe na umbingeleli nomprofeti?+
ש [Shin]
21 Inkwenkwe nendoda endala+ balele emhlabeni ezitratweni.+
Iintombi zam ezinyulu nabafana bam bawile likrele.+
Ubulele ngemini yomsindo wakho.+ Ubulele ngogonyamelo;+ akubanga namfesane.+
ת [Taw]
22 Njengakwimini yomthendeleko+ umemeze iindawo endiphambukele kuzo macala onke.
Nangemini yengqumbo kaYehova akubangakho ubalekileyo okanye usindileyo;+
Abo ndabazala beyileke ngokupheleleyo ndaza ndabakhulisa, utshaba lwam lubatshabalalisile.+
Yithumele
Yithumele
IZililo 2
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=25&Chapter=2&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D25%26Chapter%3D2%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
31 Kwathi ngonyaka weshumi elinanye, ngeyesithathu inyanga, ngowokuqala umhla enyangeni leyo, lafikakwakhona ilizwi likaYehova kum, lisithi:
2 “Nyana womntu, yithi kuFaro ukumkani waseYiputa nakwisihlwele sakhe,+
“Ufana nabani na ngobukhulu bakho?
3 Khangela! UmAsiriya, umsedare waseLebhanon,+ omasebe mahle,+ intshinyela yemithi enomthunzi, ophakamileyo ngobude,+ ngokokuze incopho yomthi wakhe ibe phakathi kwamafu.+
4 Amanzi awukhulisa;+ amanzi anzongonzongo awubangela wakhula wamde. Ngenxa yemisinga yawo wawusiya macala onke kwindawo otyalwe kuwo; nemijelo yawo yayithumela kuyo yonke imithi yasendle.
5 Kungenxa yoko le nto wakhula waba mde ngokuphakama kunayo yonke eminye imithi yasendle.+
“‘Amasebe awo anda, aba made ngenxa yamanzi amaninzi emifuleni yawo.+
6 Emasebeni awo zonke izidalwa eziphaphazelayo zamazulu zenza iindlwane zazo,+ nawo onke amarhamncwa asendle azalela phantsi kwamasebe awo,+ nasemthunzini wawo kwakuhlala zonke iintlanga ezinkulu.
7 Waba mhle ngobukhulu bawo,+ ngobude bamahlamvu awo, kuba iingcambu zawo zazisemanzini amaninzi.
8 Eminye imisedare yayingalingani nawo emyezweni kaThixo.+ Ke yona imithi yejunipha, yayingafani nawo ngokuphathelele amasebe awo. Nemithi yompleyini yayingafani nayo ngamasebe. Awukho omnye umthi owawufana nawo ngobuhle bawo emyezweni kaThixo.+
9 Ndawenza waba mhle ngentabalala yamahlamvu awo,+ kwaye yonke eminye imithi yase-Eden eyayisemyezweni kaTHIXO oyinyaniso yawumonela.’+
10 “Ngoko ke itsho iNkosi enguMongami uYehova ukuthi, ‘Ngenxa yokuba waphakamayo ngobude, ngokokuze incopho yawo ibe phakathi kwamafu+ nentliziyo yawo yaziphakamisa ngenxa yokuphakama kwawo,+
11 nawo ndiya kuwunikela esandleni sengqwayingqwayi yeentlanga.+ Nakanjani na iya kwenza okuthile nxamnye nawo. Ndiza kuwugxotha ngokobungendawo bawo.+
12 Yaye abasemzini, oozwilakhe beentlanga, baya kuwugawula, nabantu baya kuwushiya ezintabeni; ngokuqinisekileyo amahlamvu awo aya kuwela ezintlanjeni, namasebe awo aya kwaphuka phakathi kwemisinga yonke yomhlaba.+ Kwaye zonke izizwana zomhlaba ziya kuhla zishiya umthunzi wazo.+
13 Zonke izidalwa eziphaphazelayo zamazulu ziya kuhlala phezu kwesiqu sawo esiwileyo, naphezu kwamasebe awo ngokuqinisekileyo kuya kubakho onke amarhamncwa asendle;+
14 ukuze kungabikho namnye kwimithi yasemanzini ophakamayo ngobude, okanye onencopho ede ibe phakathi kwamafu, namnye osela amanzi onokuziphakamisa nxamnye nayo ngobude, kuba ngokuqinisekileyo yonke iya kunikelwa ekufeni,+ kwilizwe langaphantsi,+ phakathi koonyana boluntu, kwabo behla baye emhadini.’
15 “Itsho iNkosi enguMongami uYehova ukuthi, ‘Ngemini yokuhla kwawo uye eShiyol ngokuqinisekileyo ndiya kuwubangela uzile.+ Ngenxa yawo ndiza kuwagubungela amanzi anzongonzongo, ukuze ndithintele imisinga yawo nokuze anqandwe amanzi amaninzi; yaye ngenxa yawo ndiya kuyenza mnyama iLebhanon, nangenxa yawo yonke imithi yasendle iya kubuna.
16 Ngesandi sokuwa kwawo ngokuqinisekileyo ndiya kuzibangela zinyikime iintlanga ukuwuhlisa kwam ndiwuse eShiyol kunye nabo behla baye emhadini,+ yaye kwilizwe langaphantsi yonke imithi yase-Eden,+ emihle neyona ilungileyo yaseLebhanon, yonke esela amanzi, iya kuthuthuzeleka.+
17 Nayo njengawo ihlile yaya eShiyol,+ kwabo babulewe ngekrele, nabo bathe njengembewu yawo bahlala emthunzini wawo phakathi kweentlanga.’+
18 “‘Ngubani na ofana naye ngozuko+ olunjalo nobukhulu phakathi kwemithi yase-Eden?+ Kodwa ngokuqinisekileyo uya kwehliselelwa kwilizwe langaphantsi+ kunye nemithi yase-Eden. Uya kulala phakathi kwabangalukanga kunye nabo babulewe ngekrele. NguFaro ke lo nesihlwele sakhe sonke,’ itsho iNkosi enguMongami uYehova.”
Yithumele
Yithumele
Hezekile 31
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=26&Chapter=31&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D26%26Chapter%3D31%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
AMAZWE NABANTU
Ukundwendwela ELiechtenstein
ILELINYE lawona mazwe mancinane ehlabathini, ikwiintaba zeeAlps phakathi kweSwitzerland neAustria. Ukutyhubela amakhulu eminyaka yayikhe yalikhaya kumaCelt, amaRhaetia, amaRoma, nama-Alemanni. Namhlanje isibini kwisithathu sabemi baseLiechtenstein siphuma kumnombo wama-Alemanni, awafika kulo mmandla kwiminyaka eyi-1 500 eyadlulayo.
Ulwimi olusemthethweni eLiechtenstein sisiJamani, nangona zikho ezinye iziyelelane ezithethwa kwiidolophana ezahlukeneyo. Ukutya okuthandwayo eLiechtenstein yiTüarka-Rebel, eyenziwe ngombona neKäsknöpfle, ipasta enetshizi.
Xa abakhenkethi behamba-hamba kweli lizwe babona iintaba ezigqunywe likhephu, iintlambo eziluhlaza yaka, izidiliya kunye neentlobo ezahlukahlukeneyo zezityalo. Ngokomzekelo, kweli lizwana linabantu abambalwa unokufumana iintlobo ezimalunga ne-50 zeentyatyambo ekuthiwa ziiorchids. ELiechtenstein kukwakho neemyuziyam, iiholo zemidlalo yeqonga neendawo ekudidiyelwa kuzo iwayini. Ngoko abakhenkethi beza ehlotyeni nasebusika kweli lizwe.
AmaNgqina kaYehova ebesenza umsebenzi wawo eLiechtenstein ukususela kwiminyaka yoo-1920. Ngoku, amalunga ne-90 kweli lizwe, kwaye afundisa iBhayibhile kubantu basekuhlaleni nakubakhenkethi.


text:
INDLELA YOKUPHILA YAMAKRISTU
Xa Sifika Kukho Umntwana Emzini
Xa sifika kukho umntwana emzini, sifanele sicele ukuthetha nabazali. Le nto ibonisa ukuba siyabahlonipha. (IMi 6:20) Ukuba umntwana uthi masingene, masingangeni. Ukuba abekho abazali, masibuye ngelinye ixesha.
Ukuba sifika kukho omdadlana, nalapho sifanele sicele ukuthetha nabazali. Ukuba abekho, sifanele simbuze ukuba bayamvumela na azifunde iincwadi angazinikwanga ngabo. Ukuba bayamvumela, sinokumnika incwadi size simcele angene ku-jw.org/xh.
Xa sibuyela kumntu osemtsha ebesithethe naye, sinokucela ukudibana nabazali bakhe. Oku kuya kusinceda sibaxelele ngento esiyizeleyo kuze kusivulele ithuba lokuba sibabonise amacebiso anokuthenjwa aseBhayibhileni okunceda iintsapho. (Nd 119:86, 138) Baya kuyithanda indlela esibahlonipha ngayo, kuze oko kusivulele amathuba okushumayela iindaba ezilungileyo kuyo yonke intsapho.—1Pe 2:12.


text:
Ngaba ungathanda ukufunda eli nqaku ngolu lwimi:
IBhayibhile Kwi-Intanethi
INGUQULELO YEHLABATHI ELITSHA YEZIBHALO EZINGCWELE
Ngaba ungathanda ukufunda eli nqaku ngolu lwimi:
1 UPawulos noTimoti, amakhoboka+ kaKristu Yesu, babhalela bonke abo bangcwele abaseFilipi+ abamanyene noKristu Yesu, kunye nabaveleli nezicaka zolungiselelo:+
2 Ngamana ningaba nobubele obungasifanelanga noxolo oluvela kuThixo uBawo wethu neNkosi uYesu Kristu.+
3 Ndisoloko ndimbulela uThixo wam ngalo lonke ixesha ndinikhumbula+
4 nangalo lonke ixesha ndikhunga ngenxa yenu nonke,+ njengoko ndikhunga ngovuyo,
5 ngenxa yegalelo+ enibe nalo kwiindaba ezilungileyo ukususela kwimini yokuqala de kube ngawo lo mzuzu.
6 Ndinethemba lokuva, lowo waqala umsebenzi omhle kuni uya kuqhubeka nawo awugqibe+ de kube yimini+ kaYesu Kristu.
7 Kufanelekile ngam ukucinga ngolu hlobo ngani nonke, ngenxa yokuba nisentliziyweni yam,+ ekubeni nonke ninesabelo+ kunye nam kubo ububele obungasifanelanga, kwimixokelelwane yam yentolongo+ kwanasekuthethelelweni+ nasekumiselweni ngokusemthethweni+ kweendaba ezilungileyo.
8 UThixo ulingqina lam lokuba ndinilangazelela nonke ngomsa+ onjengalowo uKristu Yesu anawo.
9 Yaye ndiqhubeka ndithandazela ukuba uthando lwenu luphuphume+ ngakumbi nangakumbi lulwazi oluchanileyo+ nokuqonda okupheleleyo;+
10 ukuze niqiniseke ngezinto ezibaluleke ngakumbi,+ khon’ ukuze ningabi nasiphako+ yaye ningakhubekisi+ abanye kude kuse kwimini kaKristu,
11 nokuze nizaliswe sisiqhamo sobulungisa,+ esingoYesu Kristu, kuse kuzuko nendumiso kuye uThixo.+
12 Ke kaloku ndinqwenela ukuba nazi, bazalwana, okokuba izinto ezandihlelayo ziye zaphumela ekuhanjiselweni phambili kweendaba ezilungileyo+ kunangenye indlela,
13 kangangokuba imixokelelwane yam+ iye yaziwa esidlangalaleni+ ngokunxulumene noKristu phakathi kwalo lonke iQela Labalindi Bakomkhulu nabo bonke abanye;+
14 yaye inkoliso yabazalwana eNkosini, ekubeni iziva inentembelo ngenxa yemixokelelwane yam yentolongo, ibonisa isibindi ngokungakumbi ekulithetheni ilizwi likaThixo ngokungenaloyiko.+
15 Enyanisweni, bambi bamshumayela uKRISTU ngomona nangokusukuzana,+ kodwa abanye nangenkoleko.+
16 Aba bamva bamvakalisa uKRISTU ngenxa yothando, kuba bayazi ukuba ndimiselwe ukuba ndithethelele+ iindaba ezilungileyo;
17 kodwa abo bokuqala bakwenza oko ngenxa yokusukuzana,+ kungekhona ngentshukumisa esulungekileyo, besiba baya kundizisela imbandezelo+ engakumbi kwimixokelelwane yam yentolongo.
18 Kuthiweni ke? Akukhathaliseki nokuba bakwenza oko ngenkwalambisa+ okanye ngokunyanisekileyo, oko nje uKristu evakaliswa,+ ndinemihlali. Enyanisweni, ndisaza kuqhubeka ndinemihlali,
19 kuba ndiyazi ukuba oku kuya kuphumela ekusindisweni kwam ngenxa yesikhungo senu+ nokubonelelwa ngomoya kaYesu Kristu,+
20 njengoko ndinolindelo lwentumekelelo+ nethemba+ lokuba andisayi kuba nazintloni+ konke konke, kodwa ndiya kusuka ngayo yonke inkululeko yokuthetha,+ njengoko bendisoloko ndisenza ngaphambili, ndimenze mkhulu uKristu ngawo umzimba wam,+ enoba ndiyaphila okanye ndifile.+
21 Kum ukuphila nguKristu,+ yaye ukufa,+ yinzuzo.
22 Ke kaloku ukuba ndiqhubeka ndiphila enyameni, oku kusisiqhamo somsebenzi wam+—ukanti ukuba yiyiphi na into endiyikhethayo andikwenzi kwaziwe.
23 Ndikwingcinezelo ngezi zinto zimbini;+ kodwa ndinqwenela ukukhululeka ndize ndibe kunye noKristu,+ kuba oko, ngokuqinisekileyo, kulunge ngakumbi.+
24 Noko ke, ngenxa yenu, kuyimfuneko ngakumbi ukuba ndihlale ndisenyameni.+
25 Ngoko ke, ndinentembelo yokuba ndiya kuhlala+ nani nonke ukuze nihambele phambili,+ nivuyiswe lukholo lwenu,
26 khon’ ukuze ukugcoba kwenu kuphuphume kuKristu Yesu ngenxa yam ngokubakho kwam kwakhona kunye nani.
27 Ngoko ke, ukuziphatha kwenu makube kokuzifaneleyo+ iindaba ezilungileyo ezingoKRISTU, ukuze, enoba ndizile ukuza kunibona okanye andizanga, ndive ngokuphathelele nina, ukuba nimi niqinile moyeni mnye,+ nizama kunye ngamphefumlo mnye ngenxa yokholo kwiindaba ezilungileyo,
28 yaye ningothuswa ngabo bamelene nani.+ Oku kububungqina bentshabalalo kubo, kodwa obosindiso kuni;+ yaye nguThixo omisele ukuba kube njalo,
29 ngenxa yokuba nina nanikwa ilungelo ngenxa kaKristu, kungekuphela nje lokuba nikholwe+ kuye, kodwa nelokuba nibandezeleke+ ngenxa yakhe.
30 Kuba nani nikumzabalazo ofanayo nalowo niwubonileyo kum+ nanjengoko nisiva ukuba ndikuwo.+
Yithumele
Yithumele
Filipi 1
Inguqulelo Yehlabathi Elitsha YeZibhalo Ezingcwele
https://www.jw.org/finder?docid=1011452&Book=50&Chapter=1&wtlocale=XO&srcid=share
IsiXhosa
mailto:?body=Funda IBhayibhile Kwi-intanethi%0a%0ahttps%3A%2F%2Fwww.jw.org%2Ffinder%3Fdocid%3D1011452%26Book%3D50%26Chapter%3D1%26wtlocale%3DXO%26srcid=share&subject=Funda IBhayibhile Kwi-intanethi
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg